Rawatan Terbaru Atasi Ejakulasi Pramatang Guna "Pelekat Ajaib" - Berani Cuba?

Ada ke cara merawat ejakulasi pramatang yang boleh dicuba lelaki ya?

Bagi lelaki, kekuatan dan ketahanan batin adalah lambang kejantanan. Disebabkan itu, ramai kaum Adam malu untuk mengaku jika mereka ada masalah dalam kehidupan
seks
 bersama isteri.

Lebih-lebih lagi jika mereka sering ‘tewas awal’ semasa ‘projek’ dengan isteri dek kerana masalah ejakulasi pramatang yang dihadapi.

Persoalannya, adakah terdapat sebarang rawatan yang berkesan untuk menyelesaikan masalah ini?

Untuk mendapatkan lebih banyak info tentang Kesihatan Lelaki, sila dapatkannya
di sini.

Ejakulasi pramatang, kondisi yang membimbangkan lelaki

Sebelum mengetahui cara merawat ejakulasi pramatang, wajar untuk kita tahu serba sedikit terlebih dahulu mengenai kondisi sangat yang membimbangkan lelaki ini.

Keadaan ini merujuk kepada kecenderungan seseorang lelaki itu untuk mengalami ejakulasi atau terkeluar air mani dengan terlalu cepat atau dalam bahasa yang lebih mudahnya, pancut awal.

Secara umumnya, kondisi pancut awal ini adalah masalah seks yang paling banyak berlaku kepada kaum Adam.

Ia mungkin akan berlaku kepada lelaki dari semua peringkat umur 18 hingga 59 tahun. Apakah simptomnya?

Paling jelas, seseorang lelaki yang mengalami kondisi ini akan mencapai
klimaks
 kurang dari seminit semasa melakukan
hubungan intim
.

Selain itu, masalah ejakulasi pramatang dikaitkan dengan dua faktor utama, iaitu faktor biologi dan psikologi. Berikut adalah huraiannya:

Faktor biologi dalam cara merawat ejakulasi pramatang

Masalah sistem saraf

Masalah tiroid

Paras hormon tidak seimbang

Paras serotonin yang rendah

Kondisi sistem ejakulatori yang tidak normal

Keradangan atau infeksi pada organ reproduktif, khususnya pada prostat atau uretra

Diabetes
 dan/atau
penyakit jantung

Pengaruh ubat atau dadah

Faktor psikologi

Keresahan mengenai masalah prestasi seksual atau masalah hidup yang lain. Lelaki yang kerap berfikir mengenai apa-apa sahaja masalah dalam hidup akan jadi punca stimulasi berlebihan berlaku pada tubuh badan mereka, sekali gus mendorong kondisi ejakulasi pramatang.

Kerisauan terhadap
disfungsi erektil
. Lelaki yang sering risau bahawa mereka tidak mampu mendapatkan atau mengekalkan
ereksi
 dalam jangka masa yang lama akan tergesa-gesa memberikan rangsangan terhadap zakar sehingga menyebabkan kondisi ejakulasi pramatang.

Pengalaman seksual zaman silam yang membabitkan elemen keresahan, kerisauan, keseronokan dan keperluan untuk melakukannya dengan cepat untuk mengelakkan diri dari ditangkap. Ia akan jadi punca lelaki tidak dapat menahan atau memperlahankan rentak ketika melakukan
 hubungan seks
 bersama pasangan setelah berkahwin. Akibatnya, kondisi ini mungkin akan berlaku.

Anda tidak keseorangan!

Jika anda adalah seorang lelaki yang mengalami kondisi ini, ketahuilah bahawa anda tidak keseorangan. Malahan itu, ramai lagi kaum Adam yang mengalaminya dan terlalu malu untuk mengakuinya.

Jadi, jangan sesekali berasa kecil diri kerana masalah ini sangat kerap berlaku dan selalunya, ia tidak kekal dan boleh dirawat. Persoalannya, apakah rawatannya?

Baca juga:

Cara merawat ejakulasi pramatang

Kini, dikatakan masalah ejakulasi pramatang boleh dirawat dengan menggunakan sejenis pelekat yang dijana kuasa oleh
bateri
.

Pelekat ini dicipta dengan saiz kira-kira 1 inci persegi bagi memudahkan ia ditampal pada perineum – bahagian di antara anus dan skrotum.

Tujuannya? Ia dikatakan mampu mengurangkan aktiviti
otot pelvis
 yang seterusnya akan jadi punca ejakulasi pramatang.

Seperti yang sudah diterangkan di atas, masalah pancut awal ini disebabkan oleh dua faktor utama iaitu biologi dan psikologi.

Namun, sebab ia berlaku adalah berbeza bergantung kepada individu itu sendiri dan mungkin ada sebab lain yang belum diketahui.

Disebabkan itu, rawatan sedia ada seperti
selective serotonin reuptake inhibitors
 (SSRIs), yang menggalakkan kehadiran serotonin seperti sertraline dan fluoxetine mungkin tidak begitu berkesan bagi beberapa individu.

 Selain ubat-ubatan yang boleh menambah serotonin dan hormon dalam tubuh badan, terdapat juga krim dan spray seperti lidocaine yang boleh membantu mengurangkan tahap sensitiviti pada
zakar
.

Namun, ia mungkin masih belum cukup untuk menyelesaikan pelbagai masalah yang menjadi punca kondisi ejakulasi pramatang. Jadi, apakah alternatif yang ada?

Pelekat ajaib untuk lelaki, salah satu cara merawat ejakulasi pramatang

Pelekat ini dicipta untuk ditampal pada otot bahagian bawah zakar – bulbospongiosus, yang berfungsi mengawal pengeluaran air mani semasa ejakulasi.

Pelekat pakai buang ini perlu digunakan 10 minit sebelum melakukan
hubungan kelamin
.

Cara ia berfungsi adalah dengan menyalurkan rangsangan elektrik yang ringan ke dalam otot yang diperkatakan.

Secara teorinya, rangsangan elektrik ini akan memastikan otot pada bahagian sekitar zakar kekal berkontraksi selama beberapa minit.

 Jadi, ia mungkin dapat membantu menghalang ejakulasi berlaku terlalu cepat. Apa yang menariknya, tahap kekuatan rangsangan ini boleh dikawal melalui aplikasi dari
telefon pintar
 anda.

Menurut kajian yang dijalankan pada 2019 oleh International Journal of Impotence Research terhadap 20 lelaki, produk ini dikatakan memang mempunyai keupayaan untuk membuat seseorang lelaki itu
tahan lebih lama
 semasa melakukan hubungan seks.

Menurut kajian itu lagi, penggunaan produk ini akan membuat lelaki memanjangkan tempoh seks sebelum mencapai klimaks atau ejakulasi sebanyak 3.5 kali ganda.

Namun, kajian lanjutan masih perlu dijalankan untuk memastikannya benar-benar berkesan untuk dijual di dalam pasaran kelak.

Alternatif cara merawat ejakulasi pramatang lain yang boleh digunakan

Ada orang yang takut untuk mengambil perubatan atau memakai peralatan semata-mata ingin meningkatkan kemampuan seks mereka.

Jadi, apakah alternatif lain yang boleh anda dan pasangan guna semasa melakukan hubungan seks untuk mengelakkan kondisi ejakulasi pramatang?

#1. Teknik berhenti seketika

Kondisi ejakulasi pramatang mungkin boleh dielakkan dengan teknik berhenti seketika semasa sedang
melakukan seks
dan kemudian mulakan semula setelah rasa klimaks itu telah hilang.

Caranya, suami perlu keluarkan zakar seketika atau berdiam diri tanpa sebarang pergerakan ketika sedang melakukan penetrasi ke dalam faraj.

Apabila rasa i
ngin terpancut
air mani itu telah hilang, boleh sambung kembali ‘projek’ anda itu, ya?

#2. Teknik kemutan faraj, antara cara merawat ejakulasi pramatang

Mesti ramai daripada kalangan anda pernah mendengarnya tapi tidak mengetahuinya dengan lebih mendalam bukan?

Untuk pengetahuan anda, teknik ini dilakukan dengan cara isteri perlu kemutkan faraj mereka dengan sekuat mungkin semasa suami sudah hendak terkeluar
air mani.

Selepas rasa ingin klimaks itu berhenti, baru sambung semula seperti biasa. Percaya atau tidak, ia mungkin boleh membantu mengelakkan ejakulasi pramatang!

#3. Teknik penggunaan kondom

Kondom sememangnya mampu mengurangkan stimulasi ke atas zakar dan dianggap cara merawat ejakulasi pramatang paling mudah dan mampu tahan lebih lama.

#4. Teknik penggunaan pelincir

Berfungsi agak sama seperti
kondom
, pelincir penyahpekaan (
desensitising lubricant
) mengandungi anestetik ringan yang boleh mengebaskan zakar.

Jadi, tiada lagi alasan untuk anda tewas awal!

Konklusi

Sudah terdapat banyak cara merawat ejakulasi pramatang.

Namun, keberkesanannya adalah berbeza bergantung kepada individu. Sebaiknya, berjumpa doktor untuk khidmat nasihat dan rawatan yang terbaik buat anda.


Elak Makanan Ini untuk Hindari Mulut Berbau Semasa Puasa

Tahukah anda apakah punca nafas berbau?

Masalah mulut berbau semasa puasa adalah perkara normal kerana tiada pengambilan makanan dan minuman yang menyebabkan mulut menjadi kering.

 Apabila mulut kering, sel-sel mati dan bakteria akan berkumpul di lidah, gusi dan bahagian dalam pipi. Sel-sel itu kemudiannya membusuk dan mengeluarkan bau mulut yang tidak menyenangkan.

Bagaimana anda boleh menghindari
mulut berbau
 semasa puasa? Sila baca artikel ini.

Untuk mendapatkan lebih banyak info tentang Kesihatan Mulut, sila dapatkannya
di sini.

4 makanan ini punca nafas berbau

1. Punca nafas berbau – Elakkan bawang

Bawang adalah rempah yang digunakan untuk menambah rasa bagi masakan. Di samping itu, bawang juga mempunyai banyak manfaat kesihatan.

Walau bagaimanapun, di sebalik manfaat, bawang sangat terkenal dengan bau yang menyengat. Jadi, tidak hairanlah jika selepas makan bawang, mulut mengeluarkan bau yang kurang menyenangkan, walaupun anda telah menggosok gigi dan
menggunakan pencuci mulut.

2. Elakkan keju

Keju sentiasa menarik perhatian orang ramai tanpa mengira waktu, apatah lagi semasa berpuasa kerana kebanyakan juadah berbuka kini diinovasikan dengan keju.

Namun, makanan mengandungi keju perlu dielakkan bagi mengelak mulut berbau. Sekiranya anda masih ingin makan makanan berkeju, anda perlu hisap potongan lemon selepas makan.

 Ini kerana lemon berfungsi membunuh
 bakteria dalam mulut.

3. Elakkan ikan

Seperti diketahui umum,
ikan adalah salah satu makanan yang mengandungi sumber protein tinggi
dan sudah pasti ia sangat baik untuk tubuh.

Walau bagaimanapun, bau hanyir boleh menyebabkan nafas berbau semasa berpuasa. Oleh itu, elakkan memakan ikan semasa bersahur.

 Sekiranya anda ingin menikmati ikan, anda boleh mengatasinya dengan menggosok gigi atau berkumur selepas makan ikan.

4. Elakkan kopi

Minuman berkafein khususnya kopi menjadi kegemaran kebanyakan orang kerana ia terkenal dengan minuman yang mampu meningkatkan semangat dan menghilangkan rasa mengantuk.

Namun, jika
 pengambilan kopi berlebihan
akan mendatangkan kesan buruk terhadap kesihatan dan pengambilannya semasa bersahur boleh menyebabkan mulut berbau.

Ini kerana paras keasidan yang bersatu dengan air liur dalam mulut akan menyebabkan mulut berbau.


Ini Sebab Mengapa Wanita Perlu Lakukan Ujian PH Miss V, Boleh Buat Sendiri Di Rumah

Pernahkah anda mendengar mengenai ujian pH vagina? Bagi wanita, menguji pH vagina mungkin bukan sesuatu yang asing kerana ia dapat membantu mendiagnosis kondisi Bacterial Vaginosis (BV).

Bukan itu sahaja, kadar pH vagina juga boleh menjadi kayu ukur kesihatan wanita tersebut secara amnya.

Sebarang masalah pada kesihatan vagina boleh
mempengaruhi kadar kesuburan,
 keinginan untuk melakukan seks dan keupayaan mereka untuk mencapai orgasme.

Malah, wanita yang kerap mengalami masalah berkaitan Miss V mereka juga lebih berisiko untuk mengalami tekanan atau masalah hubungan yang boleh menjejaskan keyakinan diri.

Menguji pH vagina merupakan satu ujian yang amat mudah untuk dilakukan. Malah, ujian ini juga boleh dilakukan sendiri di rumah.

Nak tahu lebih lanjut tentang ujian pH vagina? Jom, baca perkongsian kami dalam artikel di bawah.

Uji pH vagina? Bagaimanakah caranya?

Jika anda ingin melakukan ujian pH vagina, anda boleh menggunakan jalur pH yang boleh didapati di farmasi berdekatan.

Jalur ini datang bersama satu carta warna yang boleh membantu anda untuk menentukan pH vagina selepas ujian.

Ujian ini amat berguna jika anda ingin menilai sama ada simptom yang anda alami
seperti gatal-gatal
, pedih, bau yang tidak menyenangkan dan cecair yang luar biasa adalah berpunca daripada jangkitan yang memerlukan perhatian doktor.

Namun, ujian ini tidak sesuai dilakukan untuk penyakit seperti HIV,
klamidia,

herpes,

gonorea,

sifilis
 atau streptococcus kumpulan B.

Untuk melakukan ujian ini, ambil satu jalur pH tersebut dan letakkannya pada dinding vagina untuk beberapa saat. Kemudian, bandingkan warna yang terdapat pada jalur tersebut dengan carta warna yang diberikan.

Vagina yang normal mempunyai pH sekitar 3.5-4.5, iaitu sedikit berasid. Jika bacaan pH lebih tinggi daripada 4.5, flora semula jadi pada kawasan vagina mungkin telah terjejas dan ini
mungkin salah satu tanda BV.

Walau bagaimanapun, ujian kendiri di rumah ini mungkin tidak setepat pemeriksaan yang dilakukan oleh doktor yang bertauliah.

Jika anda runsing mengenai kesihatan vagina, anda boleh melakukan janji temu bersama doktor untuk menguji kesihatan Miss V anda.

Malah, doktor juga mungkin akan melakukan ujian yang lebih menyeluruh untuk menguji kesihatan vagina anda.

Berapakah pH sebenar vagina?

Untuk pengetahuan anda, vagina wanita sepatutnya mempunyai pH di antara 3.5 hingga 4.5.

Walau bagaimanapun, pH yang ‘normal’ mungkin berbeza mengikut wanita. Selain itu, wanita yang
sudah mengalami menopaus
 juga boleh mengalami pH yang berbeza.

Miss V yang mempunyai pH tidak normal selalunya akan mula menunjukkan simptom-simptom seperti gatal-gatal dan pengeluaran cecair yang tidak normal.

Jika ada sesuatu yang abnormal berlaku pada vagina anda, besar kemungkinan ia disebabkan ketidakseimbangan pH.

Adakah ujian ini meyakinkan?

Ujian pH di rumah boleh membantu anda untuk mengetahui sama ada anda menghidap jangkitan ataupun tidak.

Malah, jalur pH yang digunakan oleh doktor juga serupa dengan jalur pH yang anda digunakan di rumah.

Walau bagaimanapun, ujian ini bukanlah pengganti janji temu anda bersama doktor. Kadangkala,
jangkitan vagina
 boleh berlaku tanpa sebarang simptom atau perubahan pada pH Miss V anda.

Kekalkan keseimbangan pH Miss V anda

BV merupakan jangkitan vagina yang paling lazim berlaku kepada wanita.

Penyakit ini tidak boleh disebarkan secara seksual, namun wanita yang mempunyai lebih daripada 1 pasangan seksual lebih berisiko untuk mengalami BV.

Disebabkan BV merupakan sejenis jangkitan alat kelamin wanita, lelaki tidak akan dijangkiti penyakit ini.

Walau bagaimanapun, bukan BV sahaja yang boleh menyebabkan pH Miss V wanita jadi tidak normal.

Amalan seperti meruang
 atau menggunakan produk pewangi seperti deodoran pada kawasan intim juga boleh menyebabkan ketidakseimbangan pH berlaku.

Sebagai permulaan, anda boleh mengamalkan
pengambilan probiotik
 sebagai cara yang mudah dan cepat untuk memperbaiki pH normal Miss V anda.

Probiotik amat berguna untuk meningkatkan jumlah bakteria baik pada kawasan vagina wanita.

Selain itu, perubahan dalam diet juga dapat membantu wanita untuk mengekalkan flora vagina semula jadi mereka.

Sebagai contoh,
cuba makan yogurt
 sekali sehari untuk mendapatkan kuota vitamin D dan kalsium yang mencukupi untuk mengekalkan kesihatan vagina anda.

Kesimpulan

Ujian pH amat berguna untuk menentukan sama ada simptom yang anda alami adalah disebabkan oleh jangkitan ataupun tidak.

Malah, disebabkan ujian ini mudah dilakukan, wanita dapat melakukannya sendiri dengan selesa di rumah masing-masing.

Walau bagaimanapun, ujian ini bukan pengganti pemeriksaan doktor. Kadangkala, anda boleh mengalami jangkitan walaupun pH Miss V anda normal.

Jika anda mempunyai simptom yang berlarutan, jangan abaikannya dan terus berjumpa doktor secepat mungkin.


Keracunan Makanan Terhadap Kanak-kanak. Apa Tindakan Ibu Bapa?

Keracunan Makanan terhadap Kanak-kanak. Apa tindakan Ibu Bapa?

Anak anda yang bersifat ingin tahu akan makan apa sahaja makanan yang mereka ingin tanpa pengawasan anda. Walaupun kebanyakan kes anda yang memasaknya, keracunan makanan tetap akan berlaku. Panik bukanlah jalan penyelesaiannya. Seharusnya, anda perlu menyiapkan diri dengan pengetahuan yang sewajarnya tentang sekiranya berlaku kecemasan.

Apakah keracunan makanan?

Bilakah keadaan ini berlaku?

Keracunan makanan berlaku apabila kuman berada di dalam makanan. Dalam beberapa kes, kuman boleh berada dalam makanan yang kurang masak, makanan yang tidak ditapis atau disejukbeku dengan sempurna.

Apakah kuman yang menyebabkan keracunan makanan?

Kuman yang membawa kepada keracunan makanan termasuklah Campylobacter, Staphylococcus, Salmonella, and Escherichia coli. Virus, parasit atau toksin yang turut menyumbang kepada keracunan ini. Keracunan makanan merupakan salah satu daripada gastroenteritis.

Siapakah yang boleh menjadi mangsa keracunan makanan?

Sesiapa sahaja termasuklah bayi, kanak-kanak dan orang dewasa.

Simptom keracunan makanan

Kebiasaannya, simptom keracunan makanan akan muncul secepat mungkin selepas seseorang itu makan makanan yang telah tercemar. Antara simptomnya adalah loya, muntah, kekejangan perut, badan berangin, cirit-birit, sakit kepala dan demam. Mangsa juga menunjukkan tanda-tanda dehidrasi. Simptom-simptom ini selalunya mengambil masa 24 hingga 48 jam untuk beransur kebah.

Tips rawatan sendiri

Dalam beberapa kes, keracunan makanan adalah tidak serius jadi anda boleh merawat anak anda di rumah. Ikuti arahan yang berikut:

Melegakan demam dengan acetaminophen.

Pastikan anak anda dalam keadaan hidrasi yang baik.

Berikan anak anda ubatan rehidrasi seperti CeraLyte, Oralyte, and Pedialyte untuk menggantikan nutrien yang hilang akibat cirit-birit atau muntah.

Elakkan memberi anak anda produk tenusu selama 2-3 hari selepas kejadian untuk mengelakkan cirit-birit atau muntah-muntah semakin teruk.

Bilakah anda sepatutnya menghubungi doktor?

Bila anak anda mula menunjukkan kesan-kesan neurologi (contohnya, kebas)

Bila anak anda mengalami demam melebihi 38 darjah – yang tidak boleh dilegakan dengan acetaminophen.

Bila anak anda mengalami pendarahan dan lendir pada najis.

Bila anak anda mengalami sakit perut dan muntah atau tidak boleh mencernakan apa-apa cecair selama 30 minit.

Bila anak anda menunjukkan tanda-tanda tidak mahu minum dan dehidrasi serta air kencing yang sedikit mahupun kehausan yang amat.

Di hospital, doktor anda boleh cuba memeriksa najis bagi menentukan organisma penyebab sakit anak anda. Doktor juga boleh memberi antibiotik jika penyebabnya adalah bakteria. Walaubagaimanapun, kebanyakan sakit yang disebabkan oleh pemakanan adalah sangat jarang berlaku jadi doktor tidak akan memberi antibiotik sebaliknya membiarkan badan sembuh dengan sendiri  selepas beberapa hari. Doktor anda juga boleh memberi preskripsi antiemetik untuk mengurangkan muntah.

Mengelakkan keracunan makanan

Cuci tangan anda setertibnya sebelum menyediakan makanan.

Cuci buah-buahan dan sayur-sayuran sebersihnya sebelum menyediakan makanan.

Masak daging dan telur secukupnya dan pastikan tiada tanda makanan busuk sebelum memasaknya.

Panaskan makanan sebetulnya.


Sindrom Viral

Definisi

Apakah itu sindrom viral?

Sindrom viral ialah istilah yang

digunakan kepada simptom-simptom jangkitan viral. Virus boleh merebak dengan mudah daripada seorang ke seorang melalui udara atau benda yang dikongsi.

Apakah kebarangkalian sindrom viral?

Sila berbincang dengan doktor anda untuk maklumat lanjut.

Simptom-simptom

Apakah simptom sindrom viral?

Tanda-tanda dan simptom mungkin bermula dengan perlahan atau secara tiba-tiba dan mengambil masa berjam-jam ataupun berhari-hari. Simptom tersebut mungkin biasa ataupun teruk dan boleh berubah dalam masa sejam atau sehari. Anda mungkin mempunyai sebarang simptom berikut:

Demam dan kesejukan

Hidung tersumbat ataupun berair

Batuk, sakit tekak atau suara parau

Sakit kepala atau mata berasa seperti ditekan dan sakit

Sakit sendi dan otot

Mengah atau mendesah

Sakit abdominal, kejang dan cirit-birit

Loya, muntah atau hilang selera

Mungkin terdapat beberapa simptom yang tidak dinyatakan di atas. Jika anda mempunyai soalan berkenaan simptom tertentu, sila hubungi doktor anda.

Bilakah saya harus berjumpa doktor anda?

Jika anda mengalami mana-mana tanda dan simptom yang disenaraikan di atas atau anda mempunyai apa-apa persoalan, sila berunding dengan doktor anda. Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca-punca

Apakah yang menyebabkan sindrom viral?

Sindrom viral disebabkan oleh virus.

Faktor risiko

Apakah yang meningkatkan risiko saya terhadap sindrom viral?

Terdapat banyak faktor risiko bagi sindrom viral, seperti:

Anda adalah orang tua atau berumur

Anda mempunyai sistem imuniti rendah disebabkan oleh penyakit, transplan sel stem atau transplan organ

Anda merokok atau orang sekitar anda merokok

Anda selalu melancong

Anda berenang dalam kolam yang tidak diklorin dengan sempurna

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakah sindrom viral didiagnosis?

Doktor anda akan bertanya tentang simptom anda dan bagaimana ia bermula. Dia juga mungkin bertanya sekiranya anda kerap melancong atau digigit serangga. Dia mungkin akan bertanya sejarah kesihatan anda. Anda juga mungkin memerlukan ujian yang berikut:

Kultur: sampel akan diambil daripada lelehan air hidung, najis anda, atau cecair daripada badan anda yang lain. Melalui sampel ini, doktor anda dapat mengetahui kuman apakah yang menjangkiti anda. Sampel daripada makanan dan minuman anda juga mungkin akan diuji

Ujian darah: darah mungkin diambil untuk memeriksa sebarang virus atau sebab ain berlakunya simptom anda

X-ray dada: doktor anda akan mengambil X-ray untuk mencari kemungkinan cecair terhasil sekitar jantung atau peparu anda atau untuk melihat kepada jangkitan peparu

Bagaimanakah sindrom viral dirawat?

Penyakit yang disebabkan oleh virus selalunya akan hilang dalam masa 10 ke 14 hari tanpa rawatan. Ubat-ubatan berikut mungkin diberikan bagi mengurangkan simptom anda:

Antipiretik: mengurangkan demam

Antihistamin: membantu melegakan ruam, gatal, dan sukar bernafas

Dekongestan: melegakan hidung tersumbat agar anda mudah bernafas

Anti-tussif: mengawal batuk

Ubat ant-viral: membantu membunuh virus dan mengawal simptom

Perubahan gaya hidup dan rawatan sampingan

Apakah perubahan gaya hidup dan rawatan sampingan yang boleh membantu saya menangani sindrom viral?

Perubahan gaya hidup dan rawatan sampingan berikut mungkin boleh membantu anda menangani sindrom viral:

Minum air seperti yang diarahkan untuk mengelakkan dehidrasi. Tanya doktor anda berkenaan jumlah dan jenis air yang perlu anda minum. Tanya sekiraya anda perlu minum
Oral Rehydration Solution (ORS).
 ORS mempunyai kandungan air, garam dan gula yang diperlukan anda untuk menggantikan air dalam badan. Ini mungkin membantu mengelakkan dehidrasi yang disebabkan oleh muntah dan cirit-birit. Jangan minum air dengan kafein. Air mengandungi kafein boleh menyebabkan dehidrasi bertambah teruk

Dapatkan rehat secukupnya untuk membantu badan anda sembuh. Dapatkan tidur sejenak bila rasa penat. Tanyalah doktor anda tentang bila anda boleh kembali berkerja dan melakukan aktiviti seharian

Gunakan pelembap udara untuk memudahkan anda bernafas sekiranya anda mempunyai hidung atau dada yang tersumbat. Tanya doktor anda cara-cara menggunakan pelembap udara yang sejuk

Madu atau ubat batuk boleh membantu mengurangkan sakit tekak. Tanya doktor anda berkenaan jumlah madu yang boleh diambil. Ubat batuk boleh didapati tanpa arahan doktor. Sila patuhi arahan semasa mengambil ubat batuk

Jangan merokok dan hindarilah golongan perokok. Nikotin dan bahan kimia terkandung dalam rokok atau cigar boleh merosakkan peparu. Merokok juga boleh melambatkan proses penyembuhan. Tanya doktor anda berkenaan bahaya merokok dan cara-cara untuk berhenti merokok. E-cigarette atau tembakau tanpa asap masih mengandungi nikotin. Sila berbincang dengan doktor anda sebelum menggunakan produk ini

Basuh tangan anda selalu untuk mencegah virus daripada merebak. Gunakan air dan sabun. Gunakan gel pembersih tangan apabila air dan sabun tiada. Basuh tangan anda selepas anda menggunakan bilik air, batuk atau bersin. Basuh tangan sebelum anda menyediakan makanan atau makan

Jika anda mempunyai sebarang pertanyaan, sila berbincang doktor anda untuk memahami penyelesaian terbaik bagi anda.

Hello Health Group
 tidak menyediakan nasihat perubatan, diagnosis atau sebarang rawatan.


Ini Apa Yang Anda Perlu Ketahui Mengenai Neurofibromatosis Jenis 1

Penyakit neurofibromatosis jenis 1 merupakan satu kondisi yang membuatkan kulit mengalami pigmentasi dan pertumbuhan tumor pada kawasan saraf di kulit, otak dan bahagian badan yang lain. Tanda dan simptom kondisi ini berbeza mengikut individu.

Definisi

Apa itu penyakit neurofibromatosis jenis 1?

Neurofibromatosis jenis 1 (NF1), juga dikenali sebagai “penyakit Recklinghausen”, adalah satu daripada dua jenis tumor urat saraf (NF1 dan NF2). Kes NF2 adalah jarang berbanding NF1. Kes NF1 adalah penyakit genetik yang menyebabkan bahagian kulit dan tulang menjadi tidak normal, di samping
menyebabkan ketumbuhan (tumor) terjadi di bahagian tisu saraf (neural)
. Tumor ini adakalanya besar atau juga kecil dan boleh berlaku di mana-mana bahagian dalam badan seperti otak, saraf tunjang, urat saraf, dan saraf kecil atau besar.

Apakah kebarangkalian Neurofibromatosis Jenis 1?

Neurofibromatosis jenis 1 (NF1) adalah penyakit genetik yang tidak selalu berlaku dengan kebarangkalian untuk muncul sekitar 1/ 3,000 kes. NF1 biasanya bermula sejak lahir dan gejala mula tampak sebelum masuk umur 10 tahun. Penyakit ini boleh jadi kepada sesiapa sahaja.
Anda boleh mengurangkan kemungkinan untuk menghidap penyakit ini dengan mengurangkan faktor risiko. Sila berjumpa dengan doktor anda untuk maklumat lanjut.

Simptom-simptom

Apakah simptom-simptom penyakit neurofibromatosis jenis 1?

Sesetengah pesakit NF1 hanya menampakkan kedua-dua karakteristik ketidaknormalan kulit,
seperti kehadiran tompok berwarna kopi susu yang rata terutamanya di sekitar dada
, bahagian belakang serta abdomen. Tompok-tompok biasanya muncul sejak lahir serta terdiri dari pelbagai saiz.

Ada pelbagai tumor mula tumbuh di dalam dan di bawah kulit. Tumor-tumor ini biasanya pertama kali muncul menghampiri fasa remaja. Kami mendapati ada pelbagai jenis saiz berula dari 2.5 sm atau lebih besar. Tumor yang besar boleh berubah bentuk (mengecil) atau berkomplikasi menjadi lebih ganas (malignancy).

Simptom lain antaranya kemunculan tompok pada kawasan kulit yang kurang terdedah kepada cahaya matahari (seperti di ketiak atau antara kangkang),
cacat pembelajaran, IQ rendah
, scoliosis (tulang belakang bengkok),
tulang rapuh
, dan tekanan darah tinggi.

Tumor muncul di pelbagai kawasan sekitar badan, setiap satunya menyebabkan kepelbagaian simptom. Tumor yang terbentuk di kawasan kepala dan tulang belakang boleh mengakibatkan epilepsi, hilang penglihatan
atau kaki lemah (lumpuh).

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Sekiranya anda mula nampak
tanda atau gejala adanya tumor di urat saraf pada diri
 atau keluarga anda, maka anda perlu rujuk kepada doktor dengan segera. Kebiasaannya, tumor ini adalah jinak (benign) dan mengalami ketumbuhan yang perlahan. Bagaimanapun, lokasi dan keadaannya berbeza-beza bagi setiap yang mengalaminya. Sentiasa rujuk kepada doktor agar langkah diagnostik, rawatan serta rawatan terbaik dapat dijalankan untuk anda.

Punca

Apakah punca penyakit neurofibromatosis?

Neurofibromatosis jenis 1 adalah penyakit genetik, tetapi sekitar 50% daripadanya adalah disebabkan mutasi secara spontan yang berlaku pada keluarga yang tiada sejarah mengalami penyakit tersebut. NF1 berlaku disebabkan oleh mutasi pada kromosom nombor 17.

Biasanya, gen (gene) ini akan menghasilkan proten yang dikenali neurofibromin yang membantu mempelbagaikan serta mengawal perkembangan saraf. Bila mutasi terjadi pada kromosom 17 maka kekurangan neurofibromin akan berlaku, ini membawa kepada perkembangan sel yang tidak terkawal.

Faktor-faktor Risiko

Apakah yang meningkatkan risiko saya?

Faktor risiko terbesar bagi NF1 adalah genetik, ini bermaksud keluarga yang ada mengalami penyakit tersebut. Kira-kira separuh dari kes penyakit ini diwarisi dari ibubapa kandung. Kes yang berbaki
adalah disebabkan oleh mutasi yang berlaku secara spontan ketika persenyawaan
.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana penyakit nerurofibromatosis didiagnosis?

Doktor akan mempertimbangkan sejarah kesihatan keluarga, ujian klinikal serta ujian penglihatan. Doktor mungkin akan melakukan ujian elektrikal (EEG) untuk merekodkan gelombang otak bagi menentukan samaada epilepsi berlaku. Ujian IQ akan diadakan bagi kanak-kanak. Biopsi juga mungkin dilakukan sekiranya ada risiko kanser. Biopsi adalah prosedur mengeluarkan bahagian yang kecil atau mikroskopik dari tumor untuk diuji.

Bagaimana ia dirawat?

Tiada rawatan yang jelas, tetapi rawatan istimewa ini boleh mengawal NF1. Doktor akan mengawasi dan merawat segala komplikasi yang berlaku, antaranya:

Kanak-kanak yang mengalami cacat pembelajaran memerlukan program pembelajaran istimewa. Terapi fizikal dan terapi pekerjaan boleh dijalankan. Terapi fizikal membantu merawat pesakit yang mengalami skoliosis serta keretakan tulang. Terapi pekerjaan akan mengajar pesakit untuk melakukan pekerjaan seharian.

Pembedahan mungkin boleh merawat kecacatan tulang.
Skoliosis akan memerlukan pembedahan dan anduh tangan untuk menyokong pesakit
. Tumor yang mengakibatkan sakit serta kecacatan ini boleh dikeluarkan menerusi pembedahan, tetapi ia berkemungkinan untuk berlaku semula. Manakala tumor yang ganas (malignant) memerlukan pembedahan, radiotherapy dan chemotherapy.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil?

Gaya hidup dan kaedah pengubatan sampingan berikut mungkin membantu anda mengatasi penyakit neurofibromatosis jenis 1:

Temujanji untuk pemeriksaan semula bagi memantau perkembangan simptom serta tahap kesihatan anda.

Ikuti nasihat serta panduan doktor, tanpa sewenang-wenangnya mengambil preskripsi yang tidk dinyatakan atau meninggalkan preskripsi yang telah diberi.

Sekiranya ada penampakan tompokan kesan kopi atau tompokan pada kawasan ketiak atau kangkang; atau mengalami masalah sistem saraf (hilang pendengaran, lemah otot, atau keseusahan untuk berjalan atau keseimbangan), hubungi doktor anda pada kadar segera.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Sebelum 'Share' Gambar Anak Di MedSos, Fikirkan 10 Perkara Ini Dahulu!

Kebanyakan
ibu bapa
 pasti pernah berkongsikan gambar anak di media sosial, betul tak? Tetapi tahukah anda kesan penggunaan media sosial itu boleh mengundang bahaya tidak terjangkau dek fikiran?

Untuk mendapatkan lebih banyak info tentang Keibubapaan, sila dapatkannya
di sini.

Kesan penggunaan media sosial akibat berkongsi gambar anak

Sebagai
ibu bapa
, pasti anda akan terfikir, “Tiada salahnya untuk berkongsikan gambar
si manja di media sosial
“. Tetapi adakah apa yang anda fikirkan itu tepat dan betul?

Atau mungkin gambar yang ingin dikongsikan itu tidak sesuai dan seharusnya tidak dijadikan tatapan umum?

Berikut adalah beberapa perkara yang perlu anda pertimbangkan sebelum menerima kesan penggunaan media sosial akibat berkongsikan gambar anak di
Facebook, Instagram
atau
TikTok
.

Boleh tarik perhatian pelbagai individu

Kanak-kanak merupakan antara individu mudah mendapat perhatian di media sosial. Dengan berkongsikan gambar comel si manja adalah cara yang boleh anda lakukan jika ingin menjadi tumpuan.

Tetapi seperkara penting yang sering dilupakan, anda mungkin meraih perhatian daripada
pihak tidak sepatutnya seperti golongan pedofilia
.

Menyiarkan terlalu banyak gambar anak ketika mereka dalam
proses tumbesaran
 boleh menjadikannya sasaran untuk pemangsa.

Risikonya semakin bertambah jika anda secara tidak sengaja telah berkongsikan maklumat peribadi di atas talian.

Anak memerlukan privasi

Si kecil di bawah
usia 5 tahun
 mungkin tidak kisah dengan apa yang anda kongsikan atas talian.

Walau bagaimanapun, situasi itu pastinya akan berubah apabila anak semakin dewasa dan mula mengembangkan
identiti mereka
 sendiri.

Keadaan boleh menjadi buruk apabila anak menyedari banyak perihal kehidupan awal mereka dikongsikan tanpa persetujuan.

Ibu bapa harus berhati-hati dalam setiap perkongsian di media sosial.

Sebagai contoh, anda mungkin berasa comel untuk
berkongsikan foto anak
 ketika mandi di Facebook tetapi apabila mereka meningkat dewasa, anak mungkin berasa malu mengenainya.

Anda juga harus mengelakkan daripada menggunakan anak untuk membuat kenyataan berkaitan politik, sosial atau keagamaan.

Baca juga:

Kesan penggunaan media sosial akibat berkongsi gambar anak, boleh wujudkan tekanan

Sekiranya anak diperkenalkan dengan kewujudan internet sedari kecil, ia boleh memberikan kesan buruk pada usia remaja mereka.

Umumnya apabila anak semakin
meningkat usia awal remaja,
 mereka lebih peka terhadap imej diri. Jadi anak mungkin berasa malu dengan gambar yang dikongsikan anda semasa mereka masih kecil.

Situasi tersebut boleh menjejaskan cara mereka berkomunikasi
dengan rakan sebaya
. Malah membesar dengan mendapat perhatian di media sosial juga boleh menyebabkan
anak mengalami tekanan
 untuk terus mengekalkannya.

Menjadi individu yang gemar mencari perhatian atau
attention seeker
 adalah tabiat yang tidak sihat yang telah banyak menghancurkan kehidupan kanak-kanak dan juga belia.

Menjual data anak semasa ‘berkongsi’

Faktor lain yang perlu anda ambil kira adalah mengenai jumlah maklumat dikongsikan atas talian.

Apabila berkongsikan video dan gambar anak berkaitan
tumbesaran mereka
 di internet, secara tidak langsung anda ‘menjual’ informasi kepada syarikat atas talian.

Syarikat ini mengumpul data dengan menyediakan perkhidmatan dan kemudian menjualnya kepada pengiklan.

Pihak pengiklan inilah yang akan menggunakan maklumat untuk menyasarkan anda dengan iklan tertentu yang cenderung menyebabkan pembelian sesuatu barangan atau perkhidmatan.

Contoh teladan kepada anak

Anda pastinya pernah atau akan mengingatkan anak tentang kesan penggunaan media sosial dan risikonya, selain mengajar mereka tentang keselamatan atas talian.

Namun, dalam masa sama anda sendiri mengabaikan nasihat tersebut dengan berkongsikan gambar anak-anak.

Apabila
anak membesar
 dan kerap melihat perkongsian foto diri mereka di media sosial, secara tidak langsung akan menganggap ia adalah kebiasaan.

Ini bermakna anda sendiri telah mengajar anak untuk tiada privasi dan kawalan terhadap foto mereka.

Elak kesan penggunaan media sosial dengan 5 soalan ini

Anda mahu ‘berkongsikan’ anak dengan dunia. Namun malangnya anda harus sedar bahawa kehidupan anak yang sedang dipertaruhkan.

Sekiranya ingin berkongsikan foto anak dengan keluarga dan rakan, pastikan anda memahami tetapan privasi di media sosial terlebih dahulu.

Anda harus sedar bahawa setiap perkongsian gambar atau
text
 di Facebook akan dikumpulkan data. Jadi, sebaiknya pilihlah medium yang tidak mempunyai akses kepada kandungan mesej anda.

Sebelum menggunakan media sosial untuk berkongsikan sebarang gambar anak, tanyakan 5 soalan ini kepada diri sendiri:

Tujuan berkongsikan gambar? Pastikan anda mempunyai alasan yang baik sebelum sebarang perkongsian

Adakah anda mahu jika seseorang berkongsikan perihal diri anda? Jika anak sudah cukup besar untuk memahami, tanyakan kepada mereka terlebih dahulu

Mungkinkah perkongsian itu boleh menyebabkan
anak berasa malu
, pada waktu sekarang atau di masa hadapan?

Adakah terdapat pihak yang tidak sepatutnya melihat perkongsian ini, sekarang atau di masa hadapan? Jika ada, usah kongsikan

Adakah ini sesuatu yang anda mahu menjadi sebahagian daripada jejak digital anak anda?

Perkara sama juga perlu anda fikirkan semasa mengambil gambar berkumpulan yang melibatkan kanak-kanak lain. Fikirkan sebelum berkongsi atau anda akan menyesal di kemudian hari!


Khasiat Bunga Telang Untuk Orang Diabetes, Bukan Saja Boleh Dijadikan Nasi Kerabu!

Tahukah anda, ada banyak khasiat bunga telang biru. Siapa sangka, bunga telang yang selalunya digunakan sebagai bahan untuk membuat nasi kerabu ini sebenarnya mempunyai banyak manfaat terhadap kesihatan. Malah, khasiat bunga telang untuk kencing manis juga merupakan sesuatu yang diakui pakar.

Bunga telang atau nama saintifiknya
clitoria ternatea
merupakan tanaman yang tergolong dalam keluarga
Fabaceae
.

Bunga telang mendapat perhatian dalam perubatan moden disebabkan khasiatnya terhadap kesihatan dan juga
kandungan antioksidannya yang tinggi.

Malah, bunga telang juga banyak digunakan di dalam perubatan tradisional untuk mengubat demam, inflamasi, kesakitan dan juga diabetes.

Bukan itu sahaja, bunga telang juga boleh digunakan sebagai
penawar bisa ular
 dan kala jengking! Hebat bukan?

Ingin tahu lebih lanjut mengenai manfaat bunga telang biru terhadap kesihatan? Mari ikuti penjelasan kami dalam artikel di bawah.

Khasiat bunga telang biru terhadap kesihatan

Selain kegunaannya dalam masakan, bunga telang biru mempunyai khasiat tersendiri terhadap kesihatan. Antaranya ialah:

1.

Dapat menstabilkan gula dalam darah

Antara khasiat bunga telang untuk kencing manis ialah kemampuannya untuk menstabilkan kadar gula dalam darah. Malah, ia juga dapat
mengurangkan risiko penyakit diabetes
 dan
simptom yang berkaitan
.

Menurut kajian yang dimuatkan di dalam
Tropical Journal of Pharmaceutical Research
, sebuah ujian terhadap tikus yang menghidap diabetes telah menunjukkan keputusan yang positif.

Pakar mendapati, setelah mengambil ekstrak bunga telang,
kadar gula dalam darah subjek semakin berkurang
.

Malah, menurut sebuah kajian yang dijalankan ke atas 15 orang lelaki, pakar mendapati pengambilan teh bunga telang dapat meningkatkan kadar antioksidan dalam darah. Malah, kadar gula dalam darah subjek juga semakin berkurang walaupun teh yang diambil mengandungi gula.

Walau bagaimanapun, masih banyak lagi kajian yang perlu dijalankan untuk menentukan kesan sebenar bunga telang terhadap kadar gula dalam darah.

2.
Dapat mencantikkan kulit dan membuatkan rambut lebih berkilat

Selain itu, khasiat bunga telang biru yang mungkin ramai sudah tahu ialah kemampuannya untuk
membuatkan kulit tampak lebih sihat
 dan
rambut lebih berkilat
.

Sebab itulah, bunga telang sering digunakan sebagai bahan dalam syampu dan semburan rambut.

Bunga telang mempunyai kandungan antioksidan yang tinggi serta sangat bermanfaat untuk kesihatan rambut dan kulit.

Menurut sebuah kajian pada tahun 2021, ekstrak bunga telang mungkin dapat
meningkatkan hidrasi kulit
 sebanyak 70% selepas penggunaan.

Malah, pakar juga mendapati ekstrak bunga biru ini lebih efektif daripada minoxidil, sejenis bahan yang digunakan untuk menggalakkan pertumbuhan rambut.

Namun, masih banyak lagi kajian yang perlu dijalankan untuk menentukan kemampuan sebenar ekstrak bunga telang untuk merawat masalah rambut gugur.

3.
Mungkin dapat mengurangkan berat badan

Satu kajian juga mendapati pengambilan teh bunga telang juga mungkin dapat membantu kita
menurunkan berat badan!

Pakar mendapati sejenis bahan yang terkandung di dalam bunga telang iaitu ternatins dapat menghalang proses sintesis lemak dalam badan.

Walau bagaimanapun, semua kajian yang dijalankan setakat ini berskala kecil. Masih banyak lagi kajian lain yang perlu dilakukan untuk mengetahui khasiat bunga telang biru yang sebenarnya.

Baca juga:

Benarkah Khasiat Epal Boleh Menurunkan @ Menaikkan Berat Badan?

Ini Jadual Waktu Makan Terbaik Turunkan Berat Badan! Tak Boleh Lepas Pukul 7 Malam?

Bagaimana hendak menggunakan bunga telang biru?

Bunga telang biru digunakan di dalam banyak produk kosmetik. Antaranya ialah semburan rambut, toner, syampu dan masker muka. Malah, ia juga digunakan di dalam masakan sebagai pewarna biru.

Anda juga boleh menggunakan tumbuhan ini
sebagai teh herba
. Teh ini juga dikenali sebagai teh bunga telang.

Untuk membuat teh bunga telang, gunakan 1 sudu teh bunga telang kering selama 10-15 minit. Kemudian, tapis sisa bunga telang sebelum menghidangnya secara panas atau sejuk.

Anda juga boleh
tambahkan jus lemon
, perahan limau atau madu untuk meningkatkan rasanya. Malah, jika anda tambahkan makanan yang berasid, air teh bunga telang juga akan bertukar menjadi warna ungu.

Kesimpulan

Tidak dinafikan, ada banyak khasiat bunga telang biru terhadap kesihatan. Di samping kemampuannya untuk
menstabilkan kadar gula dalam darah
, bunga telang biru juga boleh digunakan untuk
mengubati masalah rambut dan kulit.

Walau bagaimanapun, kita masih memerlukan lebih banyak kajian untuk menentukan khasiat bunga telang biru yang sebenar.

Jika anda ingin mengambil bunga telang biru, pastikan anda mengambilnya dalam jumlah yang sederhana. Buat masa ini, pakar masih belum pasti jika bunga telang biru mempunyai sebarang kesan sampingan terhadap kesihatan.


Jom Kenali 6 Jenis Jus Yang Amat BAGUS Untuk Kesihatan Anda, Sedap Pun Sedap!

Siapa yang tidak suka minum jus? Apatah lagi jika jus campuran buah-buahan.Tetapi adakah semua jus elok untuk di amalkan? Jom ketahui jenis jus baik untuk kesihatan.

Baguskah jus untuk kesihatan?

Segelas jus sejuk yang dibuat menggunakan buah-buahan segar, pasti memberikan rasa yang enak dan mengembalikan kesegaran pada diri. Rasa manisnya sudah tentu mampu menawan hati banyak individu tanpa mengira usia.

Sering kali kita akan menganggap jus adalah minuman bernutrien yang baik untuk kesihatan. Tetapi menurut pakar pemakanan, bukan semua jus baik untuk kesihatan. Ini kerana terdapat jus yang hanya lebih baik sedikit berbanding air gula.

Jenis jus

Jadi artikel ini akan membantu anda untuk membezakan jenis jus yang baik dan tidak baik untuk kesihatan.

Pilihan jus baik

 Jus sayuran

Menghasilkan jus daripada sayuran adalah mudah dan baik untuk anda.
Lycopene
dalam jus tomato boleh membantu mengurangkan risiko kanser prostat. Jus bit (
beet)
 pula dapat mengawal tekanan darah.

Walaupun tidak sebanyak mengambil sayuran secara mentah, namun masih terdapat serat dalam sari (
pulp
) jus sayuran dan ia berfungsi menyingkirkan rasa lapar. Malahan kandungan gula dan kalori juga adalah lebih rendah berbanding jus buah biasa. Jangan lupa untuk menyemak kandungan sodium (garam) atau anda boleh memilih jus sayuran versi kurang sodium.

 Jus delima

Jika anda ingin mengamalkan pengambilan satu gelas jus setiap hari, pastinya anda mahukan pilihan yang terbaik. Adakah anda tahu jus apa yang menawarkan kandungan nutrisi paling hebat dan berbaloi untuk diminum?

Haaa…jawapannya adalah jus delima. Jenis jus ini adalah tinggi kandungan gula dan kalori tetapi memberikan banyak nutrien baik untuk anda yang dipanggil antioksidan. Kandungan antioksidan di dalam jus delima adalah lebih besar berbanding teh hijau.

 Jus kranberi

Jus daripada buah ini mempunyai kandungan vitamin C yang diperlukan oleh sistem imun badan anda. Mengambil minuman jus kranberi tanpa gula boleh membantu mencegah pembentukan bakteria yang menyebabkan jangkitan saluran kencing.

 Jus acai beri

Acai beri merupakan buah yang terdapat di Amerika Selatan. Sari buah acai ini mempunyai kepekatan antioksidan yang lebih tinggi berbanding kranberi, beri hitam, strawberi mahupun beri biru. Rasanya masam-masam manis sudah tentu mampu menambat citarasa anda.

 Jus anggur merah

Mungkin anda pernah mendengar pengambilan wain merah dalam jumlah yang terkawal dan sederhana adalah baik untuk hati. Begitu jugalah kesannya jika anda minum jus anggur merah. Ia kaya dengan flavonoid dan resveratrol.

 Jus prun

Kebanyakan individu yang minum jenis jus ini adalah untuk melegakan sembelit. Ia amat berkesan membantu sistem pencernaan anda kerana prun merupakan sumber serat yang baik dan mengandungi julap (
laxative)
semula jadi yang dipanggil
sorbitol.
Jus ini juga mempunyai kandungan antioksidan, zat besi dan kalium.

Jangan tersalah pilih

Jaga-jaga Cik Salmah dengan istilah
juice cocktail, juice-flavored beverage,
dan
juice drink
. Ini kerana kebanyakan produk ini hanya mempunyai kandungan jus sebenar yang sedikit. Sebaliknya kandungan utama adalah air dan beberapa jenis pemanis seperti sirap jagung fruktosa tinggi.

Dari aspek nutrisi, minuman ini tidak jauh bezanya dengan minuman berkarbonat yang tinggi gula dan kalori tetapi rendah nutrien. Jika ini pilihan anda, lebih baik anda hanya minum air kosong. Jadi apabila berasa ingin minum jus, mungkin anda boleh memilih antara jus yang di senaraikan di atas.

Tetapi ia diambil dalam jumlah yang terkawal terutamanya bagi kanak-kanak.
American Academy of Pediatrics
 menyarankan untuk kanak-kanak di bawah usia 6 tahun hanya mengambil jus antara 4 auns hingga 6 auns sehari, manakala bagi yang berusia 7 tahun ke atas untuk minum antara 8 auns hingga 12 auns. Namun pastikan ia adalah 100 peratus jus asli tanpa bahan pengawet.

Anda mungkin berminat untuk membaca artikel:

Limau Vs Lemon: Apa Beza Dua Buah Sitrus Ini?

Markisa: Buah Kecil yang Berkhasiat untuk Kesihatan

10 Jenis Buah-buahan Untuk Kulit Menawan


4 Sebab Kenapa Anak Bawah 5 Tahun TAK BOLEH Minum Susu Alternatif, Ibu Ayah Jangan Degil!

“Anak kau kalau tak boleh minum
susu
 lembu, kau bagi dia minum susu badam. Susu juga tu. ‘Takda’ masalah punya,” saran Acik Bedah sebelah rumah dengan
confident
. Hmm…boleh ke ‘ek’ ikut idea Acik Bedah tu? Adoii..rungsing kepala memikirkannya.

Sebelum anda ikuti sebarang saranan atau cadangan, apa kata anda baca dulu perkongsian artikel Hello Doktor. Mungkin sedikit sebanyak dapat membantu merungkai kerungsingan di hati anda.

Apa itu susu alternatif?

Dengan peningkatan ramai individu menderita masalah berkaitan pemakanan seperti isu intoleransi atau alahan terhadap laktosa,maka semakin banyaklah produk
susu
 alternatif yang mula dihasilkan boleh didapati dalam pasaran sejak kebelakangan ini.

Selain itu faktor yang mengatakan produk susu alternatif ini juga mempunyai jumlah kandungan nutrien yang sama seperti
produk tenusu
 dalam kuantiti hidangan yang sama menjadikan ia sebagai satu daya tarikan untuk ramai individu memilih menggunakan produk susu alternatif ini.

Jadi apakah yang sebenarnya yang dikatakan dengan produk susu alternatif ini?

Ringkasnya, produk ini merujuk kepada minuman pengganti susu atau produk yang dihasilkan melalui sumber tumbuh-tumbuhan seperti oat, kekacang –
soya
, pea, gajus dan badam, serta pelbagai tumbuhan lain, termasuklah kelapa.

Susu alternatif bukan pengganti sesuai

Namun menurut laporan yang diterbitkan dalam
Healthy Drinks Healthy Kids,
pakar memberitahu bahawa produk susu alternatif yang berasaskan tumbuhan ini sebenarnya mempunyai nilai berbeza dan tidak akan dapat dijadikan sebagai pilihan bagi menggantikan
susu lembu
 atau
susu ibu
.

Pakar turut menjelaskan bahawa produk susu daripada kelapa (santan), susu beras dan susu berasaskan tumbuhan lain merupakan pengganti susu tenusu yang tidak boleh diberikan kepada kanak-kanak di bawah usia 5 tahun.

Ini kerana susu bukan sekadar mengandungi
kalsium
 – iaitu
mineral
 yang memainkan peranan penting dalam memastikan otot dan saraf berfungsi dengan baik dan membantu melepaskan hormon dan enzim – tetapi ia merupakan satu minuman yang mempunyai keseimbangan
vitamin D
, B12, kalium dan protein.

Dalam erti kata lain, susu ini boleh diumpamakan seperti ‘satu kedai serbaneka’ yang penuh dengan komponen utama bagi
 pertumbuhan
 dan pembangunan sihat kanak-kanak.

Sangat berbeza

Berlainan pula dengan produk susu alternatif (selain daripada susu soya yang diperkaya), walaupun ia mungkin menawarkan beberapa kandungan nutrien, namun pada dasarnya ia masih sangat berbeza. Kandungan nutrien tersebut dipercayai boleh ‘memusnahkan’ nutrien yang diperolehi daripada minuman sihat yang diambil kanak-kanak.

Dari aspek
kesihatan
, jika paras
kalsium
 dalam darah adalah rendah, badan akan menggunakan kalsium yang daripada tulang bagi membantu menjalankan fungsi-fungsinya. Sekiranya bayi dan anak kecil tidak mendapat kalsium dan
vitamin D
 (yang membantu dalam proses penyerapan kalsium), ia akan meningkatkan risiko untuk mendapat riket.

Apa itu riket? Riket merupakan satu masalah melibatkan gangguan pada tulang lembut yang boleh menyebabkan berlaku pembengkokan kaki yang serius, tumbesaran yang kurang baik dan ada kalanya ia boleh menyebabkan otot sakit dan lemah.

Tiada keseimbangan nutrien

Secara amnya, beberapa produk susu alternatif mempunyai salah satu kandungan ekstrem berikut iaitu sama ada jumlah kalori yang tinggi atau berlebihan untuk
produk tenusu
, terlalu banyak atau terlalu sedikit kandungan lemak, atau mempunyai kandungan karbohidrat yang tinggi.

Jika senarai kandungan tersebut tidak menakutkan anda, mungkin dua senarai ramuan seterusnya mungkin akan menggerunkan anda. Yang pertama, organisma diubahsuai secara genetik (
genetically-modified organisms
 (GMO)). Ia mengandungi
glysophate,
 yang merupakan karsinogen yang bertanggungjawab untuk
kanser.

Ramuan yang kedua adalah
carageenan
 – iaitu derivatif rumput laut merah yang ditambah kepada makanan untuk menjadikan tekstur makanan lebih likat dan mengelakkan daripada terurai. Terdapat kajian turut mengaitkan
carageenan
 kepada masalah berkaitan keradangan usus serta kanser.

Walaupun terdapat sesetengah syarikat telah menggunakan pendekatan bebas GMO dan
carageenan
 dalam penyediaan produk susu alternatif, namun masih terdapat syarikat pengeluaran masih memasukkan bahan-bahan ini ke dalam produk mereka.

Risiko penyakit

Lebih membimbangkan, produk susu alternatif cenderung mengandungi jumlah gula atau pemanis tiruan yang tinggi.
Kandungan gula
 yang tinggi, seperti yang kita ketahui, menyumbang kepada pelbagai risiko penyakit kronik.
Ini termasuk
obesiti
 dan penyakit jantung, serta masalah
kesihatan
 seperti keradangan dan tekanan darah tinggi. Walau bagaimanapun, ia mungkin lebih baik sedikit daripada pengambilan minuman soda yang lebih banyak
kandungan gula
.

Jika dilihat daripada aspek persaingan sesama pengeluar, terdapat sesetengah produk susu alternatif ini mungkin telah diperkayakan dengan kandungan nutrisi untuk menampakkan ia sebagai satu produk yang lebih “sihat” dan mampu menarik minat pembeli.

Tetapi hakikatnya, komposisi nutrien tambahan yang terkandung di dalam produk ini mungkin tidak dapat membekalkan badan kita dengan vitamin dan
mineral
 yang diperlukan sama seperti produk tenusu.

Menurut penjelasan daripada pakar, badan kita mungkin tidak akan dapat menyerap
zat
dan nutrien daripada produk susu alternatif berasaskan tumbuhan sama seperti penyerapan produk tenusu.

Ini kerana secara hakikatnya, badan kita memproses setiap jenis makanan atau cecair yang dimakan secara berbeza. Berdasarkan teori ini, didapati bahawa struktur dan komponen produk tenusu, apabila dibandingkan dengan produk susu alternatif, menjadikan kandungan nutrisi lebih “bioavailable’ – satu istilah yang digunakan oleh pakar pemakanan.

Kesimpulannya

Jika anda mempunyai anak berusia 5 tahun ke bawah, yang mungkin mempunyai masalah berkaitan intoleransi atau alahan kepada
susu lembu
, mungkin susu alternatif merupakan pilihan terakhir untuk membantu anak anda memperolehi nutrisi yang diperlukan.
Tetapi sebaiknya, dapatkan nasihat dan berundinglah dengan pakar pediatrik atau pakar pemakanan yang bertauliah sebelum memberikan anak anda sebarang produk susu alternatif.  Ia bukanlah sesuatu perkara yang boleh diambil mudah dan dipandang remah.

Janganlah secara membuta tuli membuat keputusan untuk mendengar dan mempercayai saranan mahupun nasihat daripada jiran sebelah rumah ataupun Dr Google, terutamanya dalam hal berkaitan kesihatan dan penjagaan diri serta keluarga.

Anda mungkin berminat untuk membaca artikel berikut:

Kesilapan Cara Simpanan
Susu Ibu
 Yang Harus Dielakkan

Risiko Bahaya Berkongsi Susu Ibu Yang Tidak Diketahui

Anda Tau Berapa Banyak Susu Perlu Diminum Dalam Sehari?


Ini Cabaran Hidup Sebagai Ibu Bapa Tunggal Yang Mungkin Kita Tidak Tahu!

Apakah pekerjaan yang lebih sukar dan lebih memberi tekanan daripada menjadi ibu bapa? Ia adalah bergelar ibu bapa tunggal (
single parent).
 Percayalah tiada sesiapa mahukan kehidupan sebagai ibu bapa tunggal, namun, jika itu adalah satu-satunya pilihan yang terbaik, kita patut bangun dan teruskan kehidupan.

Artikel ini adalah untuk membantu mempersiapkan mental dan fizikal anda untuk berdepan beberapa cabaran dan kesukaran yang biasa dan tidak dapat dielakkan oleh ibu bapa
yang memilih untuk membesarkan anak-anak mereka sendirian.

5 cabaran utama buat ibu bapa tunggal

#1. Cabaran kewangan

Ibu bapa tunggal selalunya tidak mempunyai pilihan tetapi perlu menanggung beban yang kebiasaannya ditanggung bersama pasangan. Pendapatan yang diperolehi adalah satu-satunya sumber utama kewangan untuk mengekalkan kestabilan keluarga anda.

Jadi sememang anda akan berdepan dengan situasi kekurangan kewangan untuk hal-hal berkaitan perkembangan anak anda.

 Untuk mengelakkan masalah kewangan yang mungkin timbul, pastikan anda memberi penjelasan tentang keadaan keluarga anda kepada anak anda dan ajarkan kepada bahawa kehidupan sederhana juga boleh memberikan kebahagiaan.

#2. Cabaran sosial

Stigma atau pandangan negatif masyarakat sekeliling tentang mereka yang bergelar ibu tunggal adalah amat sukar untuk dipadamkan.

 Tambahan pula, individu bergelar ibu atau bapa tunggal seringkali berdepan dengan kekangan masa yang membuatkan mereka sukar untuk memperluaskan lingkaran sosial.

#3. Cabaran dalam diri sendiri

Penjaga tunggal perlu membuat keputusan secara sendirian dan bertanggungjawab sepenuhnya terhadap kesan tindakan mereka.

Ini mengakibatkan, timbul keraguan pada diri serta keupayaan, dan sama ada keputusan yang dilakukan tepat dan terbaik untuk diri sendiri dan anak-anak.

Penyelesaian terbaik untuk permasalahan ini adalah dengan mendapatkan nasihat dan bimbingan dari individu di sekeliling yang dapat sentiasa memahami dan menyokong anda.

#4. Kelesuan dan tekanan kronik

Tugasan rumah seperti membersihkan rumah, menghantar anak ke sekolah, memasak, tugasan kerja hakiki dan pelbagai lagi tugasan lain, ini adalah senarai biasa yang perlu dihadapi setiap hari.

Bagi ibu bapa tunggal, anda perlu mengekalkan keseimbangan sempurna antara tugas dan tanggungjawab menjaga anak-anak. Adalah normal untuk individu bergelar penjaga tunggal ini untuk tidak memiliki masa menjaga diri sendiri.

Anda mungkin akan merasa tertekan dan bingung dengan timbunan tanggungjawab yang menanti
, sedangkan anda tidak mempunyai sesiapa untuk membantu atau berkongsi bersama. Jika anak anda masih kecil dan situasi kewangan anda mengizinkan, pertimbangkan untuk mencari penjaga di rumah untuk anak anda. Namun, pastikan individu yang anda pilih mampu melaksanakan tanggungjawab dan boleh dipercayai.

#5. Kesan bergelar penjaga tunggal kepada anak-anak

Anda perlu sentiasa ingat bahawa bukan anda sahaja yang terkesan dengan perubahan ini, malah anak anda turut merasainya.

 Berdasarkan kajian yang dilakukan selama 10 tahun, melibatkan lebih 25000 kanak-kanak berlainan bangsa dan taraf hidup, mereka yang hidup dalam keluarga tanpa kehadiran ibu atau bapa adalah 2 kali ganda berkemungkinan berdepan masalah kemiskinan, disiplin, akademik dan sosial hidup.

Kajian tersebut turut membuktikan bahawa kanak-kanak yang tinggal bersama keluarga induk tunggal, mempunyai 1.4 kali lebih tinggi risiko untuk menjadi penganggur dan 2.5 kali berkemungkinan untuk menjadi ibu bapa ketika masih remaja.

Ia juga dikaitkan dengan kadar penceraian yang tinggi
, yang sekali gus meningkatkan kadar status ibu bapa tunggal pada masa akan datang.

Sememangnya bergelar ibu atau bapa tunggal bukanlah satu tanggungjawab yang mudah. Walau apapun masalah yang anda hadapi, jangan berputus asa, yakin pada kemampuan diri anda sendiri dan percayalah anda mampu lakukan yang terbaik buat anak-anak anda.


Kajian Sahkan Kanak-kanak Malaysia Paling Ramai Bantut! Ini Tip Mudah Elak Tumbesaran Terbantut

“Malaysia mempunyai kadar kebantutan yang tinggi.” Kenyataan pahit ini merupakan salah satu dapatan kaji selidik yang dijalankan oleh Persatuan Pediatrik Malaysia (MPA) melalui program
IMFeD For Growth
 (IMFeD). Salah satu faktor yang menyebabkan tumbesaran manusia menjadi perlahan ialah kurangnya makanan berkhasiat untuk kanak-kanak.

Presiden MPA, Dr Selva Kumar Sivapunniam berkata, Malaysia mempunyai antara kadar pembantutan kanak-kanak tertinggi di rantau ini, yakni 1 dalam 5 (21.8%) adalah kanak-kanak berumur 5 tahun dan ke bawah, dan sekitar 1 dalam 12 (8.2%) adalah remaja.

Mari lihat dapatan kaji selidik yang dibentangkan semasa program IMFeD For Growth – Meraikan 10 Tahun Usaha Memperkasakan Malaysia untuk Mengukur, Mengenal Pasti & Mengurus Tumbesaran Kanak-kanak di Petaling Jaya, baru-baru ini.

Untuk mendapatkan lebih banyak info tentang Keibubapaan, sila dapatkannya
di sini.

Malaysia mempunyai kadar kebantutan paling tinggi

Pasti ramai ibu bapa tertanya-tanya, bagaimana untuk kenal pasti jika anak mempunyai masalah tumbesaran terbantut?

Menurut Dr. Selva Kumar, kanak-kanak dianggap bantut sekiranya
ketinggian mereka terlalu rendah berbanding usia.

Malah, melalui kaji selidik yang dilakukan oleh IMFeD, kanak-kanak yang mengalami masalah tumbesaran terbantut mempunyai
ayah dengan ketinggian bawah 156 sentimeter.

Tambahnya, masalah tumbesaran terbantut dalam kalangan rakyat Malaysia wajar dipandang serius.

Ini kerana, kanak-kanak yang bantut bukan lagi berasal daripada keluarga di luar bandar sahaja, kini ia turut berlaku kepada keluarga di bandar, tanpa mengira status sosioekonomi.

Baca juga:

Mak Ayah Selalu Bergaduh Di Rumah? Ini Antara 8 Punca ANAK BANTUT!

Ibu Bapa, Jom Kenali 8 Faktor UTAMA Tumbesaran Si Manja Anda Itu Terbantut!

Berikan makanan berkhasiat untuk kanak-kanak, elak bantut

Sementara itu, Pengerusi IMFeD For Growth, Profesor Dr Lee Way Seah berkata, kekurangan zat makanan adalah faktor penyumbang terbesar kepada pembantutan kanak-kanak.

Pemakanan yang baik penting untuk tumbesaran dan perkembangan kanak-kanak pada semua peringkat, khususnya dalam tempoh usia 1-5 tahun, dan awal remaja (10-15 tahun).

Kekurangan
nutrien penting seperti protein, kalsium dan vitamin D
 merupakan punca utama masalah bantut dalam kalangan kanak-kanak dan remaja. Sebab itulah, ibu bapa perlu berikan makanan berkhasiat untuk kanak-kanak.

Bukan itu sahaja, anak juga memerlukan mikronutrien seperti arginin dan vitamin K2 untuk
pembentukan tulang yang lebih optimum.
 Jika tidak, mereka tidak akan mencapai ketinggian yang sepatutnya.

Tambah Dr. Selva Kumar, “Keadaan ini sangat membimbangkan kerana pembantutan dikaitkan dengan
imuniti rendah
, gangguan kognitif, penyakit kronik, dan pengurangan peluang sosioekonomi apabila dewasa kelak.”

Program IMFeD For Growth ini turut dihadiri oleh Menteri Kesihatan, Khairy Jamaluddin.

Berucap di majlis tersebut, Khairy menegaskan,
kerajaan memandang serius
 kepentingan
penjagaan kesihatan
 dan pemakanan sihat untuk kedua-dua ibu mengandung dan kanak-kanak.

5 cara mengelakkan masalah tumbesaran

Tidak dinafikan, makanan berkhasiat untuk kanak-kanak sangat penting untuk tumbesaran mereka. Selain itu, ada beberapa langkah lain yang boleh ibu lakukan untuk elakkan masalah tumbesaran manusia:

1. Berikan anak susu ibu sekurang-kurangnya selama 6 bulan

Susu ibu mengandungi hampir semua nutrien makro dan mikro untuk keperluan anak. Selain itu,
susu ibu juga mengandungi kolostrum
 yang dapat meningkatkan daya tahan bayi. Atas sebab itu, ibu digalakkan untuk terus menyusukan anak secara eksklusif, sekurang-kurangnya selama 6 bulan.

2. Bekalkan makanan berkhasiat untuk kanak-kanak

Kanak-kanak dan remaja memerlukan pelbagai nutrien untuk memastikan mereka dapat membesar dengan sihat. Sebagai panduan, gunakan kaedah
suku suku separuh
 semasa menyediakan makanan.

Pastikan ¼ pinggan diisi dengan protein seperti ikan atau daging, ¼ lagi diisi dengan nasi, mi atau roti dan ½ pinggan dengan sayur-sayuran. Beri anak air kosong dan bukannya air bergula.

3. Amalkan gaya hidup yang sihat

Pastikan anak:

Mendapat tidur yang mencukupi.
 Hormon tumbesaran dirembeskan ketika tidur, terutamanya sekitar 10 malam.

Bersenam dengan mencukupi.
 Senaman yang kerap dapat membantu pembentukan yang lebih kuat dan sihat.

Kurangkan ‘
screen time
’.
 Terlalu banyak
menonton televisyen
 atau bermain telefon bimbit boleh menyebabkan anak terlepas masa makan.

Jaga kebersihan.
 Basuh tangan sebelum dan selepas makan untuk mengelakkan penyakit. Kanak-kanak yang sering jatuh sakit mempunyai risiko yang lebih tinggi untuk mengalami masalah bantut.

4. Bawa anak untuk pemeriksaan doktor, pastikan makanan berkhasiat untuk kanak-kanak

Pastikan bawa anak berjumpa doktor sekali setiap 6 bulan. Pemantauan perkembangan anak amat penting untuk memastikan mereka membesar secara normal.

Melalui pemeriksaan ini jugalah doktor dapat mengenal pasti tanda-tanda bantut dan cara untuk mencegah masalah tumbesaran manusia dalam kalangan kanak-kanak.

5. Pastikan kawasan rumah sentiasa bersih

Kebersihan persekitaran sangat penting untuk memastikan anak tidak bantut. Salah satu pencetus masalah bantut ialah kerap
cirit-birit
 yang berlaku disebabkan bakteria dalam makanan. Oleh sebab itu, ibu bapa perlulah bersihkan kawasan rumah dan permainan anak sekerap mungkin.


Takutnya Keputihan Berlebihan Dan Makin Teruk, Adakah Ia Tanda Kanser Serviks?

Keputihan
 adalah cacair yang keluar daripada faraj. Umumnya, keputihan merupakan salah satu perkara normal yang berlaku pada setiap wanita. Cecair ini membantu membersihkan faraj supaya ia tetap bersih dan sihat, serta menyediakan
pelincir dan melindungi faraj
daripada jangkitan dan kerengsaan.

Namun, keputihan ini boleh menjadi bahaya jika ia keluar secara tidak normal. Malah keputihan berlebihan atau tidak normal boleh menjadi ciri
kanser serviks
.

Keputihan tidak normal menjadi ciri kanser serviks

Keputihan banyak berlaku semasa stres, kehamilan atau aktiviti seksual. Namun, anda perlu berhati-hati jika keputihan yang berlaku adalah keputihan yang tidak normal.

Tanda-tandanya sangat mudah, keputihan tidak normal boleh dilihat daripada warna, tekstur, jumlah dan bau yang luar biasa. Selain itu, berlaku juga simptom lain, sebelum atau bersama atau selepas keputihan. Keputihan tidak normal biasanya disebabkan oleh jangkitan dan bukan jangkitan. Penyebab tidak berjangkit biasanya berkaitan dengan adanya bendasing atau penyakit lain seperti kanser serviks.

Keputihan tidak normal boleh menjadi tanda bahawa seseorang mempunyai kanser serviks. Ini boleh menjadi simptom awal daripada kanser serviks. Keputihan ini boleh bermula dengan warna putih bersih sehingga berwarna coklat, berbau busuk, berair dan juga bercampur darah.

Jika anda mula berasa keputihan anda tidak normal, sebaiknya segera berjumpa doktor untuk diagnosis yang tepat, hingga anda boleh merawat dengan segera sebelum ia menjadi semakin teruk dan tidak terkawal.

Faktor meningkatkan risiko mendapat kanser serviks

Terdapat beberapa faktor yang boleh meningkatkan risiko seseorang mendapat kanser serviks. Antaranya:

Mempunyai hubungan seks dengan pelbagai pasangan atau tidak selamat dapat meningkatkan
risiko jangkitan HPV

Merokok

Jangkitan klamidia

Kurangnya pengambilan buah-buahan dan sayur-sayuran atau mempunyai diet yang tidak sihat.

Berat tambahan (obesiti)

Faktor keturunan.

Umur. Wanita di bawah umur 15 tahun mempunyai risiko terendah kanser ini. Tetapi risiko semakin meningkat pada wanita berumur lebih dari 40 tahun.

Cara mengurangkan risiko kanser serviks

Terdapat beberapa cara yang boleh dilakukan untuk mencegah jangkitan virus HPV, iaitu:

Melakukan vaksinasi HPV.
 Jika anda berusia antara 9-45 tahun, ini mungkin cara terbaik untuk melindungi diri daripada jangkitan HPV. Pada usia kanak-kanak dan remaja, tindak balas tubuh dalam membentuk antibodi adalah paling baik. Vaksin HPV dapat
meningkatkan imun
tubuh dalam melawan virus HPV.

Melakukan ujian Pap smear.
 Anda dapat melihat perubahan yang berlaku pada sel di serviks dengan melakukan ujian ini. Oleh itu, sel yang tidak normal boleh menyebabkan kanser serviks dikesan dengan lebih awal dan boleh dicegah.

Mendapatkan hubungan set yang selamat.
Virus HPV merebak melalui hubungan seksual. Oleh itu, sangat disyorkan untuk sentiasa mempunyai seks yang selamat, seperti selalu menggunakan kondom dan tidak bertukar pasangan.

Tidak merokok.
 Wanita yang merokok mempunyai risiko yang lebih besar untuk mengembangkan kanser serviks.

Manjaga kebersihan faraj supaya bebas daripada pelbagai jangkitan.


Minggu 22

Perkembangan bayi

Perkembangan bayi dalam kandungan

Bayi anda sekarang mempunyai saiz sebesar labu dengan kepanjangan 27.9 cm daripada kepala ke kaki dan berat 453 g. Anak anda sudah mula kelihatan seperti bayi dengan bibir, lekuk mata dan kening sudah semakin jelas.

Deria anak anda yang diperlukan untuk mengenal dunia semakin membesar setiap hari. Tunas rasa telah mula terbentuk pada lidah. Bayi kini boleh merasa sentuhan dengan mengusap muka atau menghisap ibu jari, serta merasa bahagian badan yang lain dan melihat cara mereka bergerak.

Organ-organ pembiakan bayi terus berkembang. Pada bayi lelaki, testis telah mula turun, sementara bagi bayi perempuan, rahim dan ovari telah masuk ke tempatnya dan faraj baru mula terbentuk.

Perubahan hidup & tubuh badan

Bagaimanakah perubahan badan saya?

Jika anda masih belum berasa apa-apa, anda tidak lama lagi akan melihat rahim anda mengalami kontraksi yang tidak normal, tanpa rasa sakit yang dikenali sebagai Braxton Hicks. Anda boleh merasai kontraksi yang berlaku pada perut. Jangan bimbang kerana ini tidak memberi kesan kepada bayi anda. Walau bagaimanapun, jika kontraksi menjadi lebih menyakitkan, atau lebih kerap, sila hubungi doktor anda dengan segera kerana ini mungkin tanda kelahiran pramasa.

Apakah yang perlu saya beri perhatian?

Pada masa ini, selain daripada perut anda yang membesar, kaki anda akan menjadi sangat janggal dan kekok. Rasa kekok berjalan semasa mengandung disebabkan oleh kelonggaran sendi dan ligamen atau pembendungan cecair. Kedua-dua faktor ini boleh mempengaruhi keupayaan anda berjalan. Faktor-faktor lain termasuk kurang tumpuan kerana anda mempunyai amnesia semasa mengandung dan kurang fleksibel akibat sindrom carpal tunnel.

Pertemuan dengan doktor

Apa yang harus saya maklumkan pada doktor?

Apabila anda hamil, lendiran pada seluar dalam anda sering berwarna merah jambu atau jaluran merah. Anda akan menemui sedikit darah dalam bulan ke-6 dan seterusnya adalah situasi yang normal. Ia kebiasaanya disebabkan oleh serviks menjadi sensitif kerana ujian yang dilakukan atau hubungan kelamin, atau kadangkala diaktifkan oleh sebab-sebab yang tidak diketahui.

Walau bagaimanapun, maklumkan doktor anda tentang sebarang kesan pendarahan atau jika anda mengesan darah, kerana dikhuatiri ia petanda sesuatu yang lebih serius berlaku. Jika anda mengalami pendarahan yang banyak atau jika kesan darah berlaku dengan rasa sakit atau rasa tidak selesa, hubungi doktor anda dengan segera. Doktor anda akan melaksanakan ultrabunyi untuk mengenal pasti sebarang masalah perubatan.

Apakah ujian yang perlu saya tahu?

Mulai sekarang, anda akan terbiasa menemui doktor. Anda boleh menjangkakan bahawa doktor akan memeriksa beberapa perkara tersebut, bergantung kepada keperluan:

Ukuran berat badan dan tekanan darah;

Ujian air kencing untuk glukos dan protein;

Pemeriksaan degupan jantung janin;

Ukur saiz rahim melalui pemeriksaan luar untuk membandingkan dengan waktu kelahiran;

Ketinggian kedudukan bawah (bahagian atas rahim);

Pemeriksaan bengkak tangan dan kaki, pemeriksaan vena varikos pada kaki;

Simptom atau tanda yang tidak normal;

Sediakan senarai soalan atau isu yang anda mahu bincangkan dengan doktor anda.

Kesihatan & keselamatan

Apakah yang perlu saya tahu untuk kesihatan dan keselamatan semasa hamil?

Adakah elok untuk memakan madu semasa hamil? Tidak ada teori yang mengatakan bahawa anda tidak boleh makan madu semasa mengandung. Spora dalam madu tidak akan memberi kesan kepada janin, maka makanlah. Bagaimanapun, terdapat teori keracunan yang berpunca daripada Clostridium botulinum. Elakkan makan madu mentah kerana ia tidak dipasteur.

Ibu hamil tidak boleh makan sebarang makanan yang tidak dipasteur kerana ia mungkin mengandungi organisma patogenik.

Gambaran Janin Minggu ke-22

Jadi bagaimanakah pertumbuhan janin anda pada minggu hadapan?

Hello Health Group
 tidak menawarkan sebarang khidmat nasihat, diagnosis atau rawatan perubatan.


Resepi Mudah & Berkhasiat Sepanjang Ramadan

Apabila bercakap tentang Ramadan, kebanyakan orang akan terfikir tentang puasa – tiada makanan dan minuman dari terbit fajar hingga terbenam matahari. Puasa mempunyai pelbagai manfaat kesihatan, termasuk meningkatkan penghadaman, detoksikifasi, dan pembakaran lemak, tetapi jika anda tidak melakukannya dengan betul, anda mungkin berakhir dengan lebih banyak risiko kesihatan. Kita sering menganggap bahawa puasa akan membantu kita menurunkan berat badan. Walau bagaimanapun, makan berlebihan pada waktu tidak berpuasa sebenarnya menyebabkan penambahan berat badan. Berikut adalah beberapa resipi Ramadan mudah yang akan membuat anda kekal sihat tanpa perlu membeli banyak makanan kalori tinggi.

Salad telur di waktu sahur

Salad telur ini bukan sekadar telur yang direbus dan mayonis. Dalam resipi ini, ia juga mengandungi banyak sayur-sayuran. Satu hidangan salad telur ini memerlukan:

5 cawan salad, arugula, bayam, atau kesemuanya.

Separuh kapsikum manis tanpa mengira warnanya.

Separuh tomato bersaiz sederhana.

Separuh timun kecil.

Beberapa avokado dipotong dadu.

2 biji telur rebus dipotong dadu.

Sekitara 30g keju mozzarella segar dipotong dadu.

1 sudu teh minyak zaitun.

1 sudu teh herba thyme yang dihancurkan

Garam dan lada secukup rasa

Apa yang anda perlu lakukan adalah mencampurkan semua bahan di atas di dalam mangkuk besar dan sesuaikan rasanya seperti yang anda mahu. Anda boleh menambah lebih banyak telur dan bahan lain untuk membuat hidangan yang lebih besar untuk ramai orang. Walaupun resipi ini agak tinggi lemak, lemak dari

minyak zaitun

dan avokado adalah lemak yang sihat. Jadi, ia tidak membimbangkan. Jika anda hanya makan telur satu atau dua kali seminggu, adalah tidak mengapa untuk memasukkan 2 biji telur ke dalam salad ini. Sesetengah orang tidak suka rasa keju. Anda boleh membuangnya jika mahu.

Muesli (sejenis sereal)

Muesli adalah kombinasi yang sihat melibatkan oat mentah, buah-buahan kering dan kekacang. Ia kaya dengan nutrien dan mudah disediakan. Untuk menyediakan 6 hidangan muesli, anda perlu campurkan:

1 cawan penuh oat.

1 cawan kacang (badam hancur, walnut dicincang, kacang tanah, kacang hazel, biji bunga matahari, biji labu)

1/3 cawan biji chia

1/3 cawan kelapa parut tanpa pemanis

1 cawan buah-buahan kering (prun dicincang, aprikot, kurma atau kismis)

2 sudu teh serbuk kayu manis

1 sudu teh serbuk koko atau 2 sudu besar cip coklat gelap

Selepas anda telah mencampurkan semuanya sehingga sebati, letakkan campuran tersebut di dalam bekas kedap udara. Campuran ini boleh bertahan sehingga 4 minggu di dapur anda. Untuk dihidangkan, anda boleh menambah yogurt atau alternatif susu lain kemudian simpannya di dalam peti sejuk semalaman. Jadi muesli tersebut akan menjadi lembap dan basah apabila anda makan pada keesokan paginya. Anda juga boleh makan serta-merta bergantung kepada mana satu yang anda suka.


Gaji Isteri Lebih Besar Menyebabkan Suami Rasa Merendah Diri Dan Boleh Jadi Punca PERCERAIAN!

Kebanyakan wanita zaman sekarang cenderung memilih untuk bekerja dan mempunyai
kerjaya
 sendiri. Ia adalah perkara yang bagus dalam usaha memperkasakan wanita dan mengukuhkan lagi kesamarataan gender. Namun, ia mungkin mendatangkan stres buat individu yang bergelar suami. Ingin tahu lebih lanjut? Jom baca artikel ini!

Kajian terbaharu di Amerika

Menurut kajian baru-baru ini yang dijalankan terhadap 6,000 pasangan suami
isteri
 di Amerika oleh University of Bath, UK, suami didapati akan mengalami stres apabila
gaji
 isteri besar dan mampu menampung perbelanjaan keperluan rumah sebanyak 40%.

Kajian yang dijalankan selama lebih 15 tahun ini menunjukkan pola yang menarik. Suami akan stres jika isteri tidak bekerja dan hanya menjadi suri rumah. Jika isteri bekerja dan gaji mereka hampir mencecah 40% perbelanjaan isi rumah pula, stres suami akan berkurangan.

Namun, stres suami akan kembali meningkat jika gaji isteri mula melebihi 40% perbelanjaan isi rumah. Menurut Dr Joanna Syrda yang merupakan seorang pakar ekonomi, dapatan kajian ini menunjukkan bahawa tekanan yang dialami oleh suami berkaitan gaji isteri yang besar adalah berbahaya kepada kesihatan mereka!

Impak kesihatan yang mungkin dialami oleh kaum Adam akibat daripada situasi ini adalah masalah kesihatan pada aspek fizikal, mental dan sosial mereka. Dr Syrda menegaskan bahawa isu gaji isteri yang besar mungkin akan membuat lelaki berasa rendah diri, sekali gus mencipta jurang yang agak luas dalam
perhubungan
 mereka.

Dalam erti kata yang lain, suami akan berasa seperti diri tidak berguna dan stres kerana terpaksa bergantung kepada isteri untuk menanggung perbelanjaan isi rumah yang semakin mahal zaman sekarang.

Trend kini yang tidak sama seperti dulu

Zaman sekarang, kebanyakan
wanita bekerja
 dan mempunyai kerjaya sendiri untuk membantu suami menjana pendapatan. Menurut statistik yang dikeluarkan oleh Pew Research Centre pada tahun 1980 di Amerika, 13% daripada isteri yang bekerja mempunyai gaji yang lebih besar dari suami. Menjelang tahun 2017 pula, statistik tadi semakin meningkat dan dijangka akan terus menaik menuju tahun-tahun yang berikutnya.

Dr Sydra menyatakan bahawa dia dan rakan-rakan pengkajinya amat berminat untuk melihat bagaimana trend ini memberi kesan kepada perhubungan
suami isteri
.

“Gaji isteri yang lebih besar dari suami akan menyebabkan satu trend yang dikenali sebagai ‘
gender role reversals
’. Trend ini sebenarnya agak berbahaya kepada kaum lelaki kerana ia mungkin menjejaskan kesihatan mereka dari aspek fizikal, mental, sosial dan lebih menakutkan, mengakibatkan penceraian”, kata beliau lagi.

Jadi, apa perlu buat untuk elak suami stres?

Tujuan artikel ini ditulis bukan untuk merendahkan para suami sebagai ketua keluarga. Namun situasi ini adalah realiti dunia yang berlaku pada hari ini. Jika isteri anda mempunyai gaji yang besar dan mampu menanggung separuh atau lebih daripada perbelanjaan isi rumah anda, jangan stres. Ini apa yang perlu dilakukan oleh kedua pasangan.

#1. Jangan terlalu merendah atau meninggi diri

Perkara ini adalah norma yang agak normal pada zaman sekarang. Sebagai suami, jangan terlalu merendah diri. Jika gaji anda lebih kecil dan tidak mampu menanggung sepenuhnya keperluan isi rumah, jangan sesekali anda berasa stres. Sebaliknya, tolong hargai usaha dan pengorbanan isteri dalam membantu menjana pendapatan isi rumah anda.

Meskipun situasi seperti ini dianggap sebagai satu kebiasaan kini, adat dan agama masih perlu dititikberatkan. Sebagai isteri, jangan sesekali meninggi diri jika gaji anda lebih besar dari suami kerana mereka tetap ketua dalam keluarga yang perlu dipatuhi dan dihormati.
Kerjasama
 memang diperlukan dalam rumah tangga, bukan?

Pun begitu, jangan pula suami berasa terlalu selesa, ya? Tanggung jawab memimpin dan menanggung keperluan keluarga ada berada di bahu anda!

#2. Elak pertelingkahan berkenaan kewangan di hadapan individu lain

Ini adalah perkara yang sangat perlu pasangan suami isteri elakkan terutamanya di hadapan anak-anak dan juga individu luar!

Ya, memang
perselisihan faham
 biasa terjadi dalam rumah tangga. Bak kata pepatah, sedangkan lidah lagi tergigit, apa pula suami isteri. Namun, ia perlu dielakkan di hadapan individu lain lebih-lebih lagi jika ia melibatkan hal kewangan.

Ini kerana semasa bertengkar, kita mungkin tidak dapat mengawal perkataan kita ekoran perasan
marah
 yang sedang membuak-buak. Jadi, kemungkinan untuk pasangan mengungkit tentang gaji masing-masing juga ada.

Oleh itu, cuba kawal perasaan marah anda dan jangan sesekali bertengkar berkenaan
kewangan
 di hadapan orang lain, ya?

#3. Wujudkan simpanan kewangan bersama

Apa maksudnya? Anda dan pasangan sebenarnya boleh membuat simpanan bersama-sama di dalam satu tabung. Anda mungkin boleh mewujudkan satu akaun bank khas untuk simpanan masa hadapan. Kemudian, setiap bulan suami dan isteri perlu menyimpan sejumlah wang yang sama amaunnya di dalam akaun tersebut. Bekukan, kemudian gunakan pada hari senja kelak.

Dengan usaha ini, mungkin tiada lagi istilah mengungkit atau
bergaduh
 sesama pasangan mengenai gaji masing-masing lagi.

#4. Tetapkan peruntukan yang berbeza

Sebagai contoh, suami mungkin boleh membelanjakan gajinya untuk hal keperluan rumah seperti membayar bil, ansuran kereta dan rumah serta perbelanjaan
dapur
. Manakala gaji isteri mungkin boleh digunakan untuk kegunaan kecemasan serta
shopping
! Sudah lumrah wanita gemar
membeli-belah
, bukan?

Cuma sebagai suami, anda perlu ingat duit anda adalah duit isteri juga manakala duit isteri adalah duit isteri sahaja. Jadi, jangan terlalu bergantung pada isteri. ya?

#5. Saling membantu antara satu sama lain

Pernah dengar lagu tema
Wonderpets
? Apa yang penting, kerjasama! Ya, begitulah juga dalam kehidupan suami isteri. Jika suami di dalam kesulitan dari segi kewangan, isteri boleh membantu dan begitulah sebaliknya. Jangan pula anda berasa s dan usah pula anda berasa pasangan anda itu menyusahkan.

Kehidupan suami isteri perlulah erat dan jitu. Sebagaimana aur dan tebing, kedua-duanya saling memerlukan dan melengkapi satu sama lain.

Konklusi

Kesimpulannya, gaji isteri yang besar tidak sepatutnya mendatangkan stres kepada suami. Apatah lagi membuat suami stres. Ia sepatutnya menjadi satu motivasi buat para suami untuk bekerja dan berjaya lebih lagi dalam kerjaya mereka.

Sebenarnya, ia juga adalah satu kelebihan untuk suami. Sekiranya anda berada dalam kesulitan, maka sentiasa ingat yang isteri anda selalu ada untuk membantu anda. Namun, jangan sesekali bergantung sepenuhnya kepada mereka pula ya!

Suami adalah nakhoda kapal layar yang sedang menuju ke pulau kebahagiaan. Pastikan anda sebagai suami mengawal navigasi kapal itu supaya tetap kekal di landasannya. Sebagai isteri pula, sentiasa sokong suami anda dari belakang. Dengan ini, nescaya perhubungan anda berdua boleh kekal sehingga ke jannah.

Hello Health Group
 tidak menyediakan nasihat perubatan, diagnosis, atau rawatan.


Si Ibu Hamil Miliki Pinggul Sempit? Awas, Ia Kelak Mungkin Jadi Punca CPD!

Akan jadi masalah apabila si ibu yang sedang hamil memiliki pinggul atau panggul sempit kerana
ia mungkin akan menyebabkan komplikasi semasa bersalin
.

Kondisi yang turut dikenali sebagai
cephalopelvic disproportion
 (CPD) ini akan terjadi apabila kepala dan badan bayi lebih besar dari lubang pelvik ibunya.

Persoalannya, apa cara mengetahui panggul sempit ini sebelum bersalin bagi mengelakkan si ibu terpaksa menjalani prosedur caesarean? Jom teruskan membaca!

Apa itu CPD?

Seperti mana yang telah kami nyatakan di atas tadi, CPD adalah kondisi di mana kepala dan badan bayi dalam kandungan adalah lebih besar dari lubang pelvik si ibu.

Ini mungkin akan terjadi ekoran wanita hamil itu memiliki pinggul atau panggul sempit ataupun bayi itu sendiri yang memiliki saiz kepala dan badan yang besar.

Meskipun dikategorikan sebagai kes yang sangat jarang berlaku, kejadiannya sudah pasti akan menyebabkan komplikasi kehamilan dan kelahiran pula kelak.

Bagi mengelakkan anda
 terpaksa melahirkan anak secara pembedahan caesarean
, adalah penting untuk tahu cara mengetahui panggul sempit bagi si ibu hamil.

Punca ia berlaku

Si ibu yang memiliki pinggul atau panggul sempit sering kali akan disalahkan menjadi punca utama kepada kondisi bayi sukar keluar ketika bersalin.

Pun begitu, sebenarnya mungkin wujud juga beberapa lagi punca lain yang tanpa sedar akan menyebabkan kondisi ini berlaku termasuklah:

Saiz bayi yang besar

Saiz pelvik yang sempit

Faktor keturunan

Ibu ada kencing manis

Ibu alami obesiti

Posisi janin yang tidak normal

Kondisi pelvik yang tidak normal

Masih hamil walaupun sudah lepas waktu bersalin

Mengandung anak kembar 2, 3 atau lebih

Adalah penting untuk si ibu tahu tentang punca ini berlaku selain pinggul atau panggul sempit bagi mengelakkan komplikasi kehamilan atau kelahiran kelak.

Jika dibiarkan tanpa perhatian doktor, maka anda mungkin akan terpaksa menjalani pembedahan C-section bagi melahirkan bayi di dalam kandungan itu.

Komplikasi kondisi ini

Selain
terpaksa melahirkan bayi secara pembedahan caesarean
, akan berlaku beberapa lagi komplikasi terhadap si ibu dan juga bayi dalam kandungan.

Berikut adalah kesan CPD kepada bayi:

Kecederaan pada tubuh badan bayi

Trauma pada bahagian kepala bayi

Bahu bayi tersekat pada saluran kelahiran

Kematian bayi dalam perut

Berikut adalah kesan CPD kepada ibu:

Jangkitan pada rahim, dinding faraj dan pundi kencing

Trauma pada pundi kencing atau rektum

Kerosakan kekal pada rahim

Kematian secara mengejut si ibu

Komplikasi yang bakal berlaku angkara CPD adalah berbahaya. Malah ia boleh mengakibatkan kecederaan dan kematian kepada si ibu atau bayi dalam kandungan.

Diagnosis kondisi ini

Disebabkan itu, maka adalah sangat penting untuk kalian melakukan diagnosis bagi menentukan sama ada risiko alami CPD adalah tinggi atau rendah.

Perkara pertama yang kalian perlu tahu sebagai cara mengetahui panggul sempit adalah dengan berjumpa doktor dan melakukan pemeriksaan secara menyeluruh.

Ia boleh dilakukan dengan cara melakukan pemeriksaan fizikal pada si ibu bagi menentukan sama ada saiz pinggul atau panggul sempit adalah normal atau tidak.

Kemudian, ujian ultrabunyi pula akan dilakukan untuk memeriksa
 saiz, berat dan panjang bayi dalam kandungan
 selain posisinya dalam kandungan.

Dengan ini, para doktor dapat bersedia dengan tindakan seterusnya sekiranya ibu hamil itu adalah berisiko tinggi mengalami CPD.

Kehamilan akan datang

Seperti mana yang kita semua mungkin sudah faham, CPD merupakan satu kondisi yang dipercayai sangat jarang berlaku termasuklah dalam kalangan masyarakat kita.

Menurut American College of Nurse-Midwives (ACNM), statistik terkini terjadinya kondisi ini kepada ibu hamil hanyalah setiap 1 daripada 250 kehamilan.

Pun begitu, ia tidak wajar dipandang remeh kerana masih wujud wanita yang memiliki pinggul atau panggul sempit dan tidak tahu cara mengetahui panggul sempit.

Namun jika kalian telah didiagnosis dengan CPD, jangan risau kerana ia bukanlah bermakna anda akan mengalami
 masalah untuk kehamilan akan datang
.

Menurut American Journal of Public Health (AJPB), 65% wanita yang pernah didiagnosis CPD boleh hamil secara normal pada masa akan datang nanti. Jadi, jangan risau!


Buah Epal Bukan Saja Bagus Untuk Kesihatan, Orang Nak Kurus Pun Boleh Amalkannya!

Anda pasti pernah dengar perumpamaan ‘makan sebiji epal sehari mampu menjauhkan seorang doktor’. Malah yang terkini, buah epal dikatakan dapat
mencegah obesiti
. Sejauh mana kebenarannya?

Kajian baharu dari
Washington State University
menunjukkan sebiji buah epal sehari dapat mencegah obesiti, terutamanya jenis epal
Granny Smith.

Pasukan penyelidik yang diketuai oleh Giuliana Noratto dari
School of Food Science
 di Washington State, menerbitkan penemuan mereka dalam jurnal
Food Chemistry
.

Seperti yang kita sedia maklum, buah epal mengandungi banyak manfaat terhadap kesihatan.

Bagaimana epal
Granny Smith
mencegah obesiti?

Sebatian yang tidak dapat dicerna yang terkandung di dalam epal
Granny Smith
 meningkatkan pertumbuhan bakteria usus baik.

Dengan ini, Noratto dan pasukannya menganalisis bagaimana sebatian bioaktif daripada 7 jenis epal yang berbeza seperti
Granny Smith, Braeburn, Fuji, Gala, Golden Delicious, McIntosh
dan
Red Delicious
 mempengaruhi bakteria usus yang baik melalui tikus makmal yang obes.

Para penyelidik mendapati, berbanding dengan semua jenis epal lain,
Granny Smith
 ternyata mempunyai kesan yang paling bermanfaat pada
bakteria usus yang baik.

Keseimbangan bakteria usus dalam kalangan orang gemuk sering terganggu.

Tetapi ketika membandingkan najis tikus makmal yang diberi buah epal ini dengan najis tikus makmal yang bukan obes, mereka mendapati porsi bakteria khususnya
Firmicutes, Bacteroidetes, Enterococcus, Enterobacteriaceae, Escherichia coli
dan
Bifidobacterium
 menjadi sangat serupa.

Para penyelidik menjelaskan epal
Granny Smith
 tinggi serat makanan dan sumber polifenol yang tidak dicerna, dan rendah karbohidrat.

Walaupun selepas ia dikunyah dan terdedah kepada asid perut dan enzim pencernaan, tapi sebatian tersebut tidak terjejas ketika mencapai usus besar.

Bakteria yang sampai di usus kemudiannya akan melalui fermentasi sebatian tersebut, menghasilkan asid
butyric
yang mendorong pertumbuhan bakteria usus yang mesra.

Noratto turut mengatakan penemuan mereka boleh membawa kepada strategi untuk mencegah masalah kegemukan dan kesihatan yang berkaitan.

Sebenarnya, ketidakseimbangan bakteria usus terjadi boleh disebabkan oleh makanan yang kita pilih, ia boleh menyebabkan keradangan kronik yang mampu sebabkan diabetes.

Selain cegah obesiti, apa lagi khasiat buah epal?

#1 Bantu mengawal selera makan

Buah epal mempunyai kandungan serat yang sangat tinggi. Makanan yang tinggi serat sememangnya mempunyai banyak faedah kesihatan.

Menurut pakar, ia dapat membantu

pergerakan usus,
menurunkan kadar kolesterol
, mengawal paras gula darah, menjaga kesihatan usus dan membantu mencapai berat badan yang sihat.

Bukan itu sahaja, sumber serat turut dapat mengurangkan risiko penyakit jantung, diabetes dan penyakit kardiovaskular!

Salah satu kesan serat yang paling menarik adalah ia melambatkan proses pencernaan, yang membantu anda berasa kenyang buat tempoh masa lebih lama.

Justeru, perkara ini bermanfaat terutamanya kepada mereka yang ingin turunkan berat badan atau inginkan snek ringan yang mengenyangkan serta bernutrisi.

#2 Epal mampu tingkatkan mood

Dalam kajian tahun 2013, para penyelidik di
University of Otago
 di New Zealand mendapati bahawa makan lebih banyak buah-buahan dan sayur-sayuran dapat meningkatkan mood, kebahagiaan dan tenaga seseorang.

Peserta kajian yang rata-rata berusia 20-an diminta untuk menilai perasaan mereka dan mencatatkannya ke dalam buku harian setiap malam selama 21 hari berturut-turut.

Mereka juga diajukan soalan khusus mengenai makanan yang dimakan pada setiap hari sepanjang tempoh pemerhatian.

Para penyelidik mendapati bahawa pada hari peserta makan lebih banyak buah-buahan dan sayur-sayuran, mereka cenderung untuk berasa lebih baik.

#3 Epal menurunkan kolesterol jahat

Kajian 2012 dari
The Ohio State University
 mendapati bahawa makan sebiji epal sehari selama 4 minggu mengurangkan tahap LDL teroksidasi (lipoprotein berketumpatan rendah),
sejenis kolesterol yang lebih cenderung mewujudkan keradangan
 berbanding LDL yang tidak teroksidasi.

Apabila LDL menjadi teroksidasi, ia mengambil bentuk yang memulai proses aterosklerosis, atau pengerasan arteri.

Arteri yang mengeras akan mampu menyebabkan pelbagai masalah kesihatan, termasuk pembekuan darah, serangan jantung dan strok.

Hasil kajian mendapati peserta yang makan sebiji epal setiap hari dapat menurunkan LDL teroksidasi rata-rata 40% hanya dalam tempoh 4 minggu.

#4 Menajamkan daya ingatan

Buah dan jus epal dapat membantu mengekalkan
daya ingatan yang tajam
 seiring dengan pertambahan usia.

Kajian terhadap haiwan pada tahun 2006 di
University of Massachusetts-Lowell
 mendapati pengambilan jus epal telah meningkatkan tahap otak asetilkolin, yang merupakan neurotransmitter penting.

Neurotransmitter adalah bahan kimia yang dilepaskan oleh sel saraf untuk menghantar mesej ke sel saraf yang lain.

Tambahan itu, komunikasi antara sel-sel saraf adalah sangat penting untuk kesihatan yang baik, bukan hanya pada otak, tetapi untuk keseluruhan tubuh.

Selain itu, kajian lain pada tahun 2004 di
Universiti Cornell
 mendapati sumber antioksidan seperti quercetin membantu mencegah tekanan oksidatif, yang merosakkan tisu otak dan dikaitkan dengan gangguan neurodegeneratif.

Berita baiknya, buah ini khususnya kulit epal, sarat dengan sumber antioksidan berbentuk quercetin! Hebat bukan?

Berdasarkan ukuran hidangan, epal segar mempunyai kadar quercetin tertinggi jika dibandingkan dengan buah-buahan dan sayur-sayuran lain dan mungkin antara pilihan makanan terbaik untuk memerangi Alzheimer.


Telur Pindang Paling Kaya Nutrisi? Ini Fakta 6 Jenis Telur Yang Biasa Kita Makan!

Jenis masakan telur yang berbeza semestinya memberikan anda nilai pemakanan yang berlainan. Sebagai contoh, telur goreng mempunyai nilai nutrisi yang berlainan dengan telur rebus walaupun kedua-duanya adalah telur ayam.

Kami terangkan kepada anda mengenai perbezaan antara masakan telur di bawah ini.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Perbezaan nutrisi telur ayam, itik dan puyuh

Telur ayam
, itik dan puyuh merupakan antara jenis telur yang biasa dimakan oleh kita.

Telur ayam biasa digunakan dalam masakan harian. Manakala telur itik pula sering dijadikan sebagai
telur masin
. Begitu juga dengan telur puyuh yang sering dimasak sambal atau dimakan bersama hidangan lain.

Ketiga-tiga jenis telur ini mempunyai
nilai nutrisi
 yang berbeza.

Dari segi kalori, telur itik mempunyai kalori yang paling tinggi iaitu 223 bagi satu biji telur.

 Manakala telur ayam dan telur puyuh pula masing-masing mempunyai kalori sebanyak 149 dan 14.

Dari segi kandungan protein pula, telur itik mempunyai 12 gram protein, telur ayam sebanyak 10 gram dan telur puyuh pula hanyalah 1 gram sahaja.

 Telur itik mempunyai kandungan lemak sebanyak 18.5 gram.

Manakala telur ayam adalah sebanyak 11 gram dan
telur puyuh
 pula hanyalah 1 gram sahaja.

Jenis masakan telur berserta kandungan nutrisinya

Panduan nutrisi yang diberikan di bawah ini hanyalah anggaran bagi telur ayam sahaja, tidak termasuk telur itik dan juga telur puyuh (kecuali dinyatakan).

#1. Telur pindang

Jenis masakan telur pindang merupakan hidangan atau masakan warisan khas dari negeri Johor.

Pada zaman dahulu, ia sering dijadikan sebagai bekal makanan para pedagang dan pelaut disebabkan sifatnya yang tahan lama. Ia lambat rosak atau basi disebabkan proses penghasilannya yang agak rumit dan panjang.

Telur ini masih lagi tinggi
kandungan protein
, namun ia mungkin kurang sesuai untuk ibu hamil dan penghidap penyakit hipertensi disebabkan kandungan garamnya yang tinggi.

#2. Jenis masakan telur goreng mata kerbau

Hidangan sarapan pagi seperti roti canai,
nasi lemak
 atau mi goreng akan menjadi lebih menyelerakan dengan tambahan telur mata kerbau yang digoreng.

Untuk sebiji
telur ayam
 yang digoreng ini, ia akan memberikan anda sebanyak 180 kalori dengan 13.6 gram lemak.

Kandungan kolesterol pula adalah sebanyak 368 miligram selain 12.6 gram protein. Kalori yang diberikan oleh telur ini agak tinggi, oleh itu cuba kurangkan pengambilannya setiap kali waktu makan.

#3. Telur rebus

Telur rebus sering menjadi komponen utama hidangan seperti mi kari, mi rebus atau
sandwic telur
.

Telur ayam
 yang direbus (100 gram) boleh memberikan anda 156 kalori. Kandungan lemaknya pula ialah sekitar 10.6 gram.

Bagi telur ayam rebus, ia mengandungi 374 miligram kolesterol dengan 12.6 gram protein.

#4. Jenis masakan telur: Telur hancur

Telur kacau atau telur hancur biasa dijadikan sebagai inti bagi sandwic.

Ia juga boleh dimakan begitu sahaja bersama roti dan juga kacang panggang.

Untuk masakan telur ini, ia mengandungi sekitar 182 kalori dengan 13.4 gram kandungan lemak.

Protein yang dimilikinya pula ialah sebanyak 12.2 gram dengan kandungan kolesterol sebanyak 338 miligram.

Ia mungkin akan memberikan lebih banyak kalori jika dimasak
 bersama marjerin
, mentega atau susu.

#5. Telur separuh masak atau telur goyang

Telur seperti ini pula banyak dihidangkan di kedai-kedai kopitiam. Ia enak dimakan bersama potongan
roti bakar
 dan juga secawan kopi O.

Ia juga sering diletakkan bersama dalam hidangan mi celup. Telur ini mempunyai kalori yang lebih rendah iaitu sebanyak 156 sahaja.

Kandungan lemaknya juga boleh dikatakan agak rendah berbanding hidangan telur yang lain.

Selain itu, jumlah protein yang dimilikinya hampir sama dengan telur lain iaitu sekitar 12.6 gram.

#6. Telur masin

Telur masin
 biasa dihasilkan dengan menggunakan telur itik sahaja. Ini kerana, telur itik mempunyai rasa yang lebih berlemak dan agak kuat.

Walau bagaimanapun, ia mungkin antara hidangan telur dengan kalori yang tertinggi.

Jenis masakan telur ini mempunyai kalori sebanyak 195 dengan kandungan lemak sebanyak 14.4 gram. Selain itu, kandungan garamnya juga lebih tinggi berbanding masakan telur yang lain.

Kesimpulan

Setiap telur yang disenaraikan ini mempunyai nilai nutrisi asas yang berbeza.

Nilai nutrisi ini juga akan berubah bergantung kepada cara penyediaan dan juga masakannya.

Pastikan anda tidak memakan masakan telur ini dengan terlalu banyak khususnya bagi telur yang tinggi kandungan garam.


4 Sebab Kenapa Kabus Otak Terjadi, Patutlah Anda Akan Rasa 'Blur', Keliru Dan Sebagainya!

Kajian menunjukkan bahawa kira-kira ⅓ hingga separuh daripada penghidap hepatitis C mengalami simptom neuropsikiatric (neuropsychiatric) atau lebih dikenali sebagai ‘
brain fog
’.

Apa itu brain fog?

Kabus otak atau ‘brain fog’ adalah istilah yang digunakan untuk menggambarkan perasaan keseluruhan gangguan mental. Ini termasuk masalah membaca, ingatan, tumpuan, kekeliruan dan pemikiran tidak teratur.

Bagaimana HCV menyebabkan kabus otak?

Hepatitis C kronik memberi kesan terhadap fungsi hati yang sihat. Antara tugas lain hati, ia bertanggungjawab mengeluarkan toksin dan bahan berbahaya dari darah. Apabila hati dijangkiti oleh virus hepatitis C, ia tidak dapat mengeluarkan toksin berkenaan dengan cekap, dan banyak bahan yang ditinggalkan boleh memberi kesan negatif kepada semua sistem tubuh, termasuk otak yang bertanggungjawab untuk fungsi kognitif, pemikiran, dan kemahiran motor.

Apabila penyelidik melihat dalam jarak yang dekat pada laluan saraf otak penghidap HCV, mereka menyedari prestasi kognitif yang lebih teruk dan terdapat halangan keupayaan otak untuk menghantar mesej berulang daripada ganglia basal ke lobus prefrontal.

Walaupun tidak mengetahui penyumbang sebenar kepada simptom kabus otak ini, simptom dan rawatan lain HCV boleh menjadi faktornya. Penyelidik mendapati HCV memberi kesan terhadap otak seperti imbasan otak orang yang tidak menghidap hepatitis C dibanding dengan mereka yang menghidap HCV menunjukkan perbezaan yang berbeza. Ia juga mendapati simptom kabus otak ini lebih kerap muncul pada mereka yang mempunyai hepatitis C lanjutan atau mengalami sirosis hati.

Faktor kabus otak

i. Keletihan

Keletihan adalah simptom umum hepatitis C. Terapi interferon menyebabkan insomnia pada kebanyakan orang. Kurang tidur adalah faktor penyumbang sakit kepala, perubahan mood dan kemurungan. Satu lagi ubat iaitu ribavirin, juga boleh menyebabkan gangguan tidur dan diketahui menyebabkan keletihan. Semua isu ini boleh menyumbang kepada kabus otak.

ii. Kebimbangan

Mereka yang didiagnosis dengan hepatitis C sering kali mengalami kebimbangan mengenai jangkitan, simptom dan rawatan. Kebimbangan itu boleh menyebabkan pesakit merasa tegang atau mudah marah, yang boleh memburukkan simptom kabus otak.

iii. Kesedihan atau kemurungan

Kesedihan mungkin disebabkan oleh hepatitis C, dan ini adalah kesan sampingan yang biasa antara interferon dan ribavirin. Ia biasanya akan berkurang dalam masa beberapa minggu selepas rawatan selesai. Bincang dengan doktor anda jika anda tertekan. Dos ubat perlu diselaraskan, dan antidepresan mungkin perlu ditambah kepada pelan rawatan anda.

iv. Faktor lain

Hepatitis C juga boleh menyebabkan sakit otot, sakit perut, demam dan hilang selera makan. Semua simptom fizikal ini boleh menyumbang kepada masalah kabus otak.

Cara mencegah kabus otak

Kesan-kesan sampingan ubat-ubatan boleh bertambah baik selepas tubuh diselaraskan. Jika tidak, pelarasan dos, perubahan ubat, dan terapi tambahan boleh membantu mengurangkan kabut otak.

Tidur yang lebih baik:
 Kualiti tidur yang kurang baik, tidur yang tidak mencukupi, dan gangguan tidur mengganggu daya otak. Cuba dapatkan 6 hingga 8 jam tidur tanpa gangguan pada setiap malam.

Senaman:
 Senaman harian secara semulajadi meningkatkan keupayaan kognitif. Cuba dapatkan latihan ringan selama 20 hingga 30 minit setiap hari.

Mengurangkan tekanan:
 Meditasi, yoga, latihan pernafasan dan lain-lain terapi yang menyeluruh dan holistik mengurangkan tekanan dan meningkatkan fungsi mental.

Diet:
 Pemakanan yang kaya dengan bijirin, buah-buahan dan sayur-sayuran sambil mengelakkan sesuatu yang sukar bagi sistem pencernaan seperti natrium, gula, dan lemak, meningkatkan keupayaan tubuh berfungsi dengan berkesan. Cuba tambah lebih banyak tumbuhan, daging tanpa lemak seperti ayam dan ikan, kekacang, dan bijian ke dalam diet anda.

Penghidratan:
 Dapatkan 6-8 gelas air sehari adalah kunci untuk membantu tubuh mengalirkan toksin dan beroperasi dengan cekap.